هیندستان.. لە هەر كاتژمێرێكدا 120 كەس بە كۆرۆنا گیان لەدەستدەدەن - تۆڕی میدیایی خەڵک\nهیندستان.. لە هەر كاتژمێرێكدا 120 كەس بە كۆرۆنا گیان لەدەستدەدەن\nكەناڵێكی ئەمریكایی بڵاویكردەوە، لە هیندستان لە هەر كاتژمێرێكدا 120 كەس بە ڤایرۆسی كۆرۆنا گیان لەدەستدەدەن.\nبەپێی ڕاپۆرتێكی كەناڵی سی بی ئێس-ی ئەمریكایی، لە كۆی گشتی 222 هەزار حاڵەتی گیان لەدەستدان بە كۆرۆنا لە هیندستان، زیاتر لە 57 هەزاریان لە ماوەی مانگی ڕابردوودا تۆمار كراوە.\nكەناڵەكە ئەوەشی خستەڕوو، لە دوو هەفتەی ڕابردووشدا، ئامارێكی مەترسیدار تۆمار كراوە كە ئەویش بریتی بووە لە ئەوەی لە هەر كاتژمێرێكدا 120 كەس بە ڤایرۆسی كۆرۆنا لە هیندستان گیانیان لەدەستداوە.\nهاوكات، كەناڵە ئەمریكاییەكە ئاماژەی بەوەشداوە، دەیان كارمەندی باڵیۆزخانەی ئەمریكا لە نیودەهلی دووچاری ڤایرۆسەكەبوون و وتەبێژی باڵیۆزخانەكەش ڕایگەیاندووە، تەندروستی و سەلامەتی كارمەندان و خێزانەكانیان كاری لەپێشینەی وەزارەتی دەرەوەی ئەمریكایە و هەموو ڕێوشوێنێكی پێویستیش بۆ پاراستنی تەندروستیان گیراوەتەبەر.\n١٠ نیشانەی ترسناك بۆتوشبون بە جەڵدەی مێشك کە باشترە پێستر بیزانیت\nخەڵك هیندستان دووەم وڵاتە زۆرترین حاڵەتی تووشبوون بە نەخۆشی كۆرۆنای هەیە و سێـیەم وڵاتە زۆرترین گیان لەدەستدانی بەم نەخۆشیـیە تۆمار كردووە، بۆیە…\nفڕۆكەخانەی نێودەوڵەتی سلێمانی ڕێكاری نوێی خۆپارێزی جێبەجێ دەكات\nخەڵك فڕۆكەخانەی نێودەوڵەتی سلێمانی ڕایدەگەیەنێت، پابەندی جێبەجێكردنی ڕێنماییەكانی لیژنەی باڵای بەرەنگاربوونەوەی كۆرۆنایە لە حكومەتی هەرێمی…\n15 ئازار 2021 9.00 pm\nتووشبوون و مردن بە كۆرۆنا لە هەرێم بەشێوەیەكی مەترسیدار هەڵكشا\n07 نیسان 2021 3.26 pm\nخەڵك- وەزارەتی تەندروستی هەرێم ئاشكرای دەكات، كە لە 24 كاتژمێری ڕابردوودا 1217 حاڵەتی تووشبوون بە كۆرۆنا تۆماركراوە…


هاوکار حسەین : بۆ ئـەوانەی دەیانەوێت ڤیزای ئـەمریکا وەربگرن . – WTARIKURD\nپێشتر بیستبوم کە چەندیجار ساڵح موسلیم ، سەرۆکی پەیەدە داوای ڤیزای ئـەمریکای کردووەو رەتکراوەتەوە ، بەڵام تووشی سەرسوڕمان بووم کە بیستم ماوەی چەند مانگێکیشە ژمارەیەک بەرپرسی باڵا لەھەرێمی کوردستانیش دەیانەوێت سەردانی ئـەمریکا بکەن ، یەکێک لەوانە سەرۆکی پەرلەمان بوو ، لێ ھەمان وەڵامی ساڵح موسلیم – یان وەرگرتوەتەوە . ئـەگەر پاساوی رەتکردنەوەی داواکەی موسلیم بەھۆی نزیکیەوە بێت لەپەکەکەو موراعاتکردنی دڵی تورکەکان بێت ، ئـەی بەرپرسانی باشوور بۆچی ؟\nدوو کەس دەتوانن بڕیار لەسەر ئـەوە بدەن کە کێ لەعێراق و کودستان دەتوانێت پێ بخاتەسەر خاکی ئـەمریکا ، یەکەمیان وەزیری دەرەوەی ئـەمریکا بەخۆی و وەزارەتەکەیەوە ، دوەمیان برێت مەکۆرگ ، کە ئـەم پیاوە باسک و بازووی بەھێزی ئـۆبامایە لەعێراق و شەفاعەتی خێر بۆھەر کەسێک بکات ، کۆشکی سپی فەڕشی سوری بۆ دادەخات ، گومانێکی زۆر ھەیە ئـەم پیاوە لەلایەن بنەماڵەوە کڕردرابێت ھاوشێوەی خەلیل زادو ھاری شوت و گارنەر ، رۆژی دوای روداوەکەی 23 ی حوزەیران ئـەم پیاوە یەکەم کەس بوو بۆ دڵدانەوەی بارزانی ، خۆی کرد بەسەری ڕەشدا .\nلەئـێستادا ئـەم دوو پیاوە بەشێوەیەکی سەیر گوێ بۆ مەسعود بارزانی دەگرن ، ھەر بەرپرسێکی کورد لەلایەن بارزانیەوە رەتبکرێتەوە ، ڤیزای ئـەمریکا ناخاتە گیرفانیەوە .\nنەک لەبەرئـەوەی پێیانوابێت بارزانی پیاوی نمرە یەکی دیموکراسییە ، بەڵکو لەبەر دوو ھۆکارە :\nیەکەم : لەئـێستادا پێشنۆرەیی ( ئـەولەویەت ، priority ) لای ئیدارەی ئـۆباما سەقامگیرییە نەک دیموکراسیەت ، زۆرینەی بەرپرسانی ئـەمریکیش پێیانوایە تاکە شەخس لەکوردستان کە دەتوانێت ئـاراستەی شەڕی دژ بەداعش بگۆڕێت ، بارزانیە . بۆیە ھەرشتێک دڵی بارزانی بڕەنجێنێت ، ئـەمریکا رەتیدەکاتەوە .\nدووەم : دوو بەرپرسەکەی ئـەمریکا لەعێراق شکستیانخواردوە ، بەتایبەت کە ئـێستا بڕێکی زۆر لەو چەک و پارەیەی کە ئـەمریکا رەوانەی عێراقی کردوە ، کەس نازانێت چۆن بەکارھاتووە ، نایانەوێت کەس لەھەرێمی کوردستان بچێت مەسجی ئـەم شکستە بدات بەگوێی کۆنگرێسمانەکاندا . ترسیشیان لەوە ھەیە بەرپرسانی رۆژاڤا بچن بەڵگەی تێوەگلانی تورکیا لەمەسەلەی تیرۆردا بخەنەڕوو . ئـەگەرچی ئـەمانە زۆر شاراوە نین ، بەڵام خستنەڕووی بەڵگە شتێکی ترە . لەم روەوە ترسی بارزانی زیاترە لەدوو بەرپرسەکەی ئـەمریکا ، ھەم لەبەر جەنابی ئـەردۆغان و ھەم لەبەر ئـەو گەندەڵییە گەورەیەی کە بەچەک و پارەی ئـەمریکاوە کراوە .\nجا ئـیتر لەمەودوا ھەر بەرپرسێک دەیەوێت بچێت بۆ ئـەمریکا ، پێویست ناکات خۆی ئـەزیەت بدات ، یەک تەئـیدی بارزانی پێبێت ، ڤیزاکەی بۆ دەبەنە ماڵەوە .


بەرێوەبەرایەتی گشتی کەشناسی و بومەلەرزەزانی هەرێمی کوردستان هۆشداری دەدات بە دانیشتوانی ناوچە شاخاوییەکان لە قەزا و ناحیە و گوندەکان و تەواوی سەنتەری پارێزگاکانی هەرێم و دەوروبەری لە “سەرمایەکی توند و دابەزینی پلەکانی گەرما و کەوتنی شەختە.”\nئەمڕۆ یەکشەممە، بەڕێوەبەرایەتییەکە داوای ئاگاداری لە هاوڵاتیان دەکات و دەڵێت، شەپۆلە سەرماکە “لە ماوەى سێ ڕۆژی داهاتوو” بە توندی دەمێنێتەوە.\nهاوکات بەگوێرەی پێشبینییەکانی زانایانی بواری کەشناسیی عێراقی، بە هۆی هاتنی بارستە هەوایەکی بەستەڵکی جەمسەری باکورەوە، شەپۆلێکی بەفربارین لەم هەفتەیەدا هەرێمی کوردستان و چەند ناوچەیەکی عێراق دەگرێتەوە.\nنائل عەلی، شارەزای عێراقی لە بواری کەشناسیدا لە هەژمارەی خۆی لە تۆڕی کۆمەڵایەتی فەیسبوک بڵاویکردەوە: “بەهۆی تێکەڵبوونی بارستە هەوایەکی زۆر ساردی جەمسەری باکوری زەوییەوە بە بای باکوری ڕۆژئاوا پلەکانی گەرما بە ئەندازەیەکی زۆر لە هەرێمی کوردستان و پارێزگاکانی نەینەوا و ئەنبار لە عێراق نزمدەبێتەوە”.\nهاوکات لەگەڵ چارەسەری ئەمریکی و چینی\nبۆ بەرەنگاربوونەوەی قەیرانی کەمی خوراک لە سەردەمی کۆرۆنادا\nئه‌نجومه‌نی باڵای فه‌توای هه‌رێم: ناتوانرێ وتاری هه‌ینی مزگه‌وته‌كان رابگیریت\n"ئه‌وانه‌ی به‌هۆی كۆرۆناوه گیانله‌ده‌ست ده‌ده‌ن به شه‌هید هه‌ژمار ده‌كرێن"\n12:05 سێ شه‌ممه 03 ئادار 2020


ڕای لێژنه‌ی فەتوای جه‌ماعه‌تی ده‌عوه‌ت و ئیسلاح، سه‌باره‌ت به ڕۆژووی مانگی پیرۆزی ڕه‌مه‌زان | پایگاه اطلاع رسانی اصلاح\nیەکێک لە چالاکوانانی جه‌ماعه‌ت له چابه‌هار کۆچی دوایی کرد (81)\nئه‌مینداری گشتیی جه‌ماعه‌تی ده‌عوه‌ت و ئیسلاح به‌بۆنه‌ی کۆچی دوایی حاجی مه‌لیک محه‌ممه‌د مه‌لازه‌هی په‌یامێکی سه‌ره‌خۆشی بڵاو کرده‌وه (49)\nفاتمه ڕه‌ش (24)\nجیهان و نەهامەتیەکانی لەو سەدەیەی بیستویەک دا (821)\nساتێک لەخزمه‌ت مامۆستا ناسری سوبحانیدا (729)\nڕۆڵی ئه‌وین له واتابه‌خشی ژیاندا له ڕوانگه‌ی مه‌ولانا (618)\nپەیامی سەرەخۆشی لێژنەی بەڕێوبەرایەتی پارێزگای کوردستان بە بۆنەی ڕەقبوونەوەی دوو مێرمنداڵی کۆڵبەر (613)\nپاككردنه‌وه‌ى دڵ و ده‌روون (18,393)\nئیسلام و کورد (15,232)\nباڵاپۆشی ئیسلامی و کاریگه‌ری له‌سه‌ر گه‌شه‌پێدانی ئاسایشی کۆمه‌ڵایه‌تی (14,202)\nنامه‌ی باوكێك بۆ منداڵه‌كه‌ی (14,067)\nکورتەیەک له ژیانی حەزره‌تی مەحوی (13,992)\nڕای لێژنه‌ی فەتوای جه‌ماعه‌تی ده‌عوه‌ت و ئیسلاح، سه‌باره‌ت به ڕۆژووی مانگی پیرۆزی ڕه‌مه‌زان\n«شَهْرُ رَمَضَانَ الَّذِي أُنْزِلَ فِيهِ الْقُرْآنُ هُدًى لِلنَّاسِ وَبَيِّنَاتٍ مِنَ الْهُدَى وَ الْفُرْقَانِ»\nبۆچوونی لێژنه‌ی فەتوای جه‌ماعه‌تی ده‌عوه‌ت و ئیسلاح سه‌باره‌ت به ڕۆژووگرتن له مانگی پیرۆزی ڕه‌مه‌زان له ڕۆژانێک که کۆڕۆنا له بڵاوبوونه‌وه دایه\nئه‌مساڵ له دۆخێکدا مانگی پیرۆزی ڕه‌مه‌زان ده‌ست پێده‌که‌ین که نه‌خۆشی کووید ١٩ی ناسراو به کۆڕۆنا، زۆربه‌ی بۆنەکانی جیهانی تێک داوه و مرۆڤی خستۆتە نێو دۆخێکی جیاواز له ڕابردوو و ئه‌زموونی تازه‌ی له‌به‌رده‌می داناوه. له‌سه‌ر ئه‌و بنەمایە و به‌گوێرەی پرسیاری بیرپه‌رێشی بڕاواداران سه‌باره‌ت به ڕۆژووگرتن له مانگی پیرۆزی ڕه‌مه‌زانی ئه‌مساڵ که ویرووسی کۆڕۆنا، تا ئێستاش کۆنتڕۆڵ نه‌کراوه و مه‌ترسی تووشبوونی هه‌ر هه‌یه، لێژنه‌ی فەتوای جه‌ماعه‌تی ده‌عوه‌ت و ئیسلاح، دوای ڕاوێژ له‌گه‌ڵ زانایانی ئایینی و پزیشکانی پسپۆڕ و لێکدانه‌وه‌ی هه‌مه‌لایه‌نه‌ی بابه‌ته‌که، به پێی به‌ڵگه‌کانی بۆچوونی سه‌رچاوه‌كانی فیقهی و پزیشکی جێمتمانه، به‌تایبه‌ت به‌ڵگه‌ی ١٥ی ئاوریل who، گه‌یشته کۆمه‌ڵه ئاکامێک که به‌کورتی له‌ژێره‌وه ئاماژه‌ی پێده‌که‌ین:\n۱- پێوه‌ندی ڕۆژووگرتن له‌گه‌ڵ تووشبوون به نه‌خۆشی کۆڕۆنا؛\nتا ئێستا هیچ لێکۆڵینه‌وه‌یەکی پزیشکی له‌سه‌ر بنه‌مای به‌ڵگه‌یەكی جێمتمانه له‌به‌رده‌ستدا نییه که بیسه‌لمێنێ نه‌خواردن و نه‌خواردنه‌وه له مه‌ودای ڕۆژدا، ببێته هۆی تووشبوون به نه‌خۆشی کۆڕۆنا و هه‌ر له‌سه‌ر ئه‌و ئه‌ساسه ناکرێ فەتوا بدرێ که موسوڵمانان به‌گشتی، ده‌توانن ڕۆژووی ڕه‌مه‌زان نه‌گرن؛ به‌ڵام له‌هه‌ر قۆناغێکدا که ئاکامه‌کانی پزیشکی بیسه‌لمێنێ که پارێز له خواردن و خواردنه‌وه له مه‌ودای ڕۆژدا، ڕێژه‌ی تووشبوون به نه‌خۆشی ده‌باته سه‌ر، نه‌گرتن و قه‌زاکردنه‌وه‌ی له‌کاتێکی تردا پێویست دەبێ.\n۲- ڕۆژووگرتن له ڕۆژانی شاراوه‌یی و بێنیشانه‌یی کۆڕۆنادا؛\nهێندێک که‌س ده‌ڵێ که ڕۆژووگرتن ده‌بێته هۆی توندبوونی نه‌خۆشی کۆڕۆنا. له‌و بواره‌وه ده‌بێ بڵێین: له‌سه‌ر بۆچوونی زۆرینه‌ی پزیشکەکان، تا ئێستا لێکۆڵینەوەیه‌ک که بیسه‌لمێنێ پارێز له خواردن و خواردنه‌وه ببێته هۆی توندبوونی نه‌خۆشی له قۆناغی شاراوه‌یی یا بێنیشانه‌یی نه‌خۆشی له تاكێكدا، ئه‌نجام نه‌دراوه.\n۳- ترس و دڵەڕاوکێ له تووشبوون بە نەخۆشی کۆڕۆنا و ڕۆژووگرتن؛\nبه پشتبه‌ستن به ڕاوبۆچوونی زانایانی ئایینزاکان ده‌توانین بڵێین: ئه‌گه‌ر تاکی ڕۆژووه‌وان به هۆی سه‌رچاوه‌ی عه‌قڵی و پزیشکی، دڵه‌ڕاوكێی تیاچوونی گیان و یا تووشبوون به زیانی هه‌بێ و دوای سه‌ردانی پزیشک و جێبەجێکردنی ڕاسپارده‌کانی پزیشکی، ترس و دڵەڕاوکێی هه‌ر به‌رده‌وام بوو، ڕێی پێ دراوه كه فه‌ڕزه‌کانی له کاتێکی تری دوای ڕه‌مه‌زان به‌جێ بێنێ؛ به‌ڵام ناكرێ له‌و بواره‌وه حوکمێکی گشتی ده‌رببڕێ و ته‌واوی موسوڵمانان له ڕۆژووگرتن عافوو بکرێن، به‌ڵکوو ته‌نیا که‌سانێک ده‌توانن له ئه‌و ده‌رفه‌ته که‌ڵک وه‌رگرن که هۆی تایبه‌تی و ڕوونی وه‌ک نه‌خۆشییه‌کی دژوار یا دۆخێکی مه‌ترسیداری کاریان هه‌بێ.\nپێشنیار ده‌کرێت که‌سانێکی که خاوه‌ن ئیشی مەترسیدارن، ئه‌گه‌ر له‌بواری تاکی بۆیان جێبەجێ ده‌بێت و به هۆی پشوودانی کاری، خه‌ساره‌ت له خزمه‌تگوزاری گشتی نەدرێ، ڕۆژانی مانگی پیرۆزی ڕه‌مه‌زان به په‌رستش و عیباده‌تی خوای گەورە سه‌رقاڵ بن و له‌و ده‌رفه‌ته بۆ خاوێنکردنه‌وه‌ی هه‌رچی زۆرتری نه‌فس و به‌رزکردنه‌وه‌ی ڕوحی و ئیمانی خۆیان که‌ڵک وه‌رگرن.\n٤- بۆنه‌کانی به‌كۆمه‌ڵی مانگی پیرۆزی ڕه‌مه‌زان؛\nبه‌پێی ڕێساکانی ته‌ندرووستی و هه‌روه‌ها واجبی شه‌رعی له‌سه‌ر پاراستنی گیانی مرۆڤه‌کان و ته‌ندرووستی گشتی، ئەنجامی ته‌واوی بۆنه و مه‌ڕاسمه‌كانی به‌كۆمه‌ڵ وه‌ك: نوێژی هه‌ینی و جه‌ماعه‌ت، ته‌ڕاویح، به‌رنامه‌كانی به‌كۆمه‌ڵی به‌ربانگان، شه‌وانی قه‌در و... تا كاتێك كه ئه‌و نه‌خۆشییه به‌ته‌واوی كۆنتڕۆڵ نه‌كرێ، نابێ به‌ڕێوه بچن و له‌سه‌ر ته‌واوی موسوڵمانان پێویسته كه فه‌ڕز و سوننه‌ته‌كانی ئایینی وه‌ك نوێژه فه‌ڕزه‌كان، نوێژه سوننه‌ته‌كان و خوێندنه‌وه‌ی قوڕئانی پیرۆز وێڕای بنه‌ماڵه‌یان له ماڵه‌كانی خۆیاندا به‌جێ بێنن و ئه‌و ڕۆژانه وه‌ك ده‌رفه‌تێك بۆ خاوێنكردنه‌وه‌ی نه‌فس و به‌هێزكردنی بواری سۆز و پێوه‌ندی ئه‌ندامانی بنه‌ماڵه‌ی خۆیان ڕه‌چاو كه‌ن و وێڕای له‌به‌رچاوگرتنی مه‌ودادانانی كۆمه‌ڵایه‌تی، له ڕێی تۆڕه‌كۆمه‌ڵایه‌تییه‌كان پێوه‌ندی له‌گه‌ڵ كه‌سانی تریش بگرن.\nسڵاو و ڕه‌حمه‌ت و به‌ره‌كه‌تی خوای گه‌وره‌تان لێ بێ\nلێژنه‌ی فەتوای جه‌ماعه‌تی ده‌عوه‌ت و ئیسلاح\n٤ی بانه‌مه‌ڕی ١٣٩٩


Wednesday, 12.08.2021, 1:52\nکەی توانیمان خۆمان وەک مرۆڤ بەهەند وەربگرین، ئەوجا لە تەوەنی ستەمکار و ناڕاستگۆی بەناو کوردایەتی چووینە دەرەوە، ئیدی دەتوانین دیدمان ڕۆشنتر ڕووەو هەر کارەساتێکی، بەڵێ هەر ڕووداوێکی نێو ژیانی جڤاکیمان ئاڕاستە بکەین و لەبریی ڕەوانبێژیی "زام" بیکەین بە "پرس". لێ گەرەکە هاوکات بوێرین دانوستانی ئەو کارەساتە بەربخەین تا هیچ نەبێت ئامادەباشی تێماندا بۆ ڕێگریی لە کارەساتی ئەوها سەرهەڵبدات.\nبێگومان ئەم کێشەیە زۆر بڤەیە. سەرەڕای ئەوە بە کرانەوەی بەری چاومان یەکسەر دەکەوینە بەردەم پرسیاری ڕاستی و شیمانەکانی بێژتنی. ئاشکرایە لێرەدا ناچار دەبین ڕووبکەینە تاوانبار و ئەو شەڕکەرانە کە بەرەنگاری تاوانبار بوونەتەوە، تاکو ئیدی لە دیاردەکانی وەک "عەمالەت" و نقورچی سەربازی، بزواندنی "پتری" ئەنجامدانی تاوان (خوێنەر بەهەڵە لێمان تێنەگات: نەک بزواندنی تاوان، بەڵکو بزواندنی "پتر"ی ئەنجامدانی تاوان) وردبینەوە، بەو ڕێیەشەوە بۆمان ساغبێتەوە کە داخۆ تا چەند بەناو کوردایەتیچییانی نێو شاخەکان رۆڵیان لە لاوازکردنی کەسێتیی کورددا هەبووە و هۆکار بوون بۆ ئەوە کە گورزی تاوانباران لە کوردان پتر پەرەبسێنێت.\nلێ گەرەکە بۆ ڕێگری لە تۆمەتی سەرزارەکییانەی وەک "خۆفرۆشی"، "خیانەت" یان "پاساو بۆ دوژمنان" کە دەشێت لەدژی هەڵوێستی بەم چەشنە ڕابگەیەنرێت، پتر ڕۆبچینە نێو پرسی خەباتەوە - خەبات کە هەردەم لەدژی ستەمکاری ڕەوایە، بەڵێ هەموو کەسێکی ژیر، خاوەن ویژدان، هەڵوێستوەرگرتوو بەرانبەر هەر شێوە پرسێکی جڤاکی و سیاسی، دەبێژێت و گەرەکە ببێژێت کە خەبات لەدژی دەسەڵاتدارییەکی وەک بەعس ئەرکێکی ئەخلاقییە.\nسەرەتا گەرەکە بە شێوەی بەرجەستە لایەنێک یەکلا بکەینەوە: تاوانی هەڵەبجە ڕژێمی بەعس ئەنجامی دا و شیاوی لێبوردن نییە، بەم تاوانە کە کۆمەڵکوژییە لە چەند خولەکێکی کەمدا بە چەکی کیمیایی، "ڕادە"ی چییەتیی تاوانکارییانەی ئەنجامدەرەکەی ئاشکرا دەبێت.\nلێ ئێمە بەڕاستی لێرەدا لای کارەساتێکی ئاڵۆز گیرساوینەتەوە سەرباری ئاشکرایی تاوانبارەکەی. بۆ نزیککەوتنەوە لەم کێشەیە گەرەکە سەرەتا بپرسین کە ئایا چۆن دەشێت لەدژی دەسەڵاتدارییەکی ستەمکاری وەک بەعس خەبات بکرێت؟ ئاشکرایە ئێمە لەم ڕەوشەدا پەیوەندین بە دەوڵەتێکەوە کە سوپایەکی بەهێزی لە ڕووی چەندێتیی مرۆڤ و چەکەوە هەیە، هەروەها چۆنێتییانە لە ڕووی سەربازییەوە پتر پێگەیەنراوە، دەوڵەتیش هەردوو لایەنیان بە دەستوێژی پێترۆدۆلار بەردەوام پتر مۆدێرنیزە دەکات: بەردەوام چەکی مۆدێرنتر دەکڕێت، تەنانەت خۆی تا ڕادەیەک گۆڕانی بە ئیندوستریی چەکەمەنی داوە، ئەوجا بە یاریدەی پتر لە بیست هەزار پسپۆری سۆڤێتی بەردەوام ڕاهێنانی پسپۆرییانە بە سوپاکەی دەکات، ئەفسەران و فڕۆکەوانانی پێگەیەنراو دەنێرێت بۆ وڵاتانی وەک ئەڵمانیا و فەڕەنسا تا دەورەی تایبەت ببینن و گەلێکی دی. هەروەها دەزگای بەهێزی پۆلیسی و ئەمنی و موخابەراتیی هەیە.\nلەدژی ئەم دەسەڵاتە دوو ڕێگەی خەبات هەن. یەکەم: خەباتی ژێرزەمینی و تێکۆشان بەڕێی کولتوور و زمانەوە بۆ پاراستنی دەستکەوتە مێژووییەکان لە گشت بوارێکدا، هەروەها هەڵسەنگاندنی ڕەخنەییانەی یاخیبوونەکانی باب و باپیران، ئەوجا چاوەڕوانکردنی هەڵکەوتنی هەلی لەبار بۆ دەستوەشاندن لەو دوژمنە؛ یان، ڕێگەی دووەم: خەباتی چەکداری کە ئاشکرایە ڕێگەی زەبرە.\nخەباتی چەکداری کە ئێمە وەک ڕێگەیەک وەسفی دەکەین، گەر شیاو بێت، چەند پێشمەرجێکی هەیە. ئاشکرایە دەبێت ئەو شەڕە چەکدارییە پەیوەند بە جیۆپۆلیتیکی کوردستانەوە سەربەخۆ بێت لە هەر دەوڵەتێکی دراوسێ، دەبێت سوپایەکی سەردەمیانەی فرەلایەنی بۆ دامەزرێنرابێت جا گەر تەنیا شەڕی پارتیزانی بکات، ئەوجا لەو شەڕەدا هەر شێوەیەکی چەک لە قۆچەقانی و مۆلۆتۆڤەوە تا چەکی مۆدێرن بەگەڕبخرێن، هەروەها گرووپی ئینتیحاری بۆ لێدان لە دوژمن لەنێو پایتەختەکەیدا، یان بۆ تۆڵەسەندنەوەی هەر تاوانێک کە ئەو لەدژی منداڵێک یان کیژێکی کورد ئەنجامی بدات، پێبگەیەنرێت. پاشان گەر کەسانی شەللاتی و سەرەڕۆ ڕوویان لە چیاکان کرد و ناوی ئەم یان ئەو پارتیان لە خۆیان نا، یەکسەر لەناوببرێن. بەکورتی، ئەوە کرۆک و پێناسەی شەڕە و کێ بڕیاری بۆ بدات، دەبێت بیگرێتە بەر. ئاخر ئێستا لەم ڕێگە هەڵبژێرراوە چەکدارییەی خەباتدا تەنیا یاسای زەبر دەخوات و هەموو پرسێکی ئەخلاقی، هەموو شێوەیەکی سەرفی نەزەر، لەکاردەخرێت. کەواتە کێ بڕیار بۆ خەباتی زەبرمەند بدات، دەبێت لە کرۆکەوە زەبرمەندی سەردەمی بێت و توانای لەناوبردنی هەبێت. دەبێت بە واتای وشە سڵ لە جەریمە نەکاتەوە. ئەمە سروشتی جەنگە و شەڕکەرانی چەکداریش دەبێت بەو سروشتە بگونجێن، ئەوان دەبێت ناخەکییانە جەنگاوەر بن.\nبێگومان ئەو پێشمەرجە دیاریکراوانەی ڕێگەی دووەم هێشتا هەر لاوەکین. پرسیاری کرۆکیتر ئەوەیە کە داخۆ توانای بەرهەڵستیی بڕیاردەران بۆ شەڕی چەکداری ئەوەندە بڕ بکات کە ئیدی بەو ڕێیەوە زیان بە خەڵکی مەدەنی نەگات، یان هیچ نەبێت کەمترین زیانی پێبگات؟! ئاخر ئاشکرایە گەل و ئایندەی ئەو مەبەستن نەک شەڕی چەکداری کە دەستوێژە. لەم ڕوانگەیەوە گەر چالاکبووانی سیاسی بزانن توانای ڕێگرییان لە ڕاگوێزان و کوشتار نییە، بەڵکو بە پێچەوانەوە خەڵک بەهۆی شەڕی ئەوانەوە زیاتر زیانی پێدەگات، ئەوا لە سەرەتاوە شەڕ ناکەن یان لەکاتی خۆیدا دەیوەستێنن - بەتایبەتی لە هەشتاکاندا کاتی جەنگی ئێراق-ئێران.\nکەواتە کاتێک ئێمە لە شەڕ دەدوێین، مەبەستمان لە شەڕی خێڵەکییانی گوندی و عەسابانی خولەچەخماخەیی نییە. گەر کاتەکییانە بڕوانین، دەبینین کە ئەوان هیچ توانایەکیان نەبوو ڕێ لە تەعریب و بەبەعسیکردن بگرن، کەواتە ڕاست نییە کە گۆیا دەستپێکردنی شەڕی چەکدارییان (بەتایبەتی دوای ئاشبەتاڵی 1975) بۆ مەبەستی ڕێگری بووە لە ڕاگوێزان، لە تەشەنەی تەعریب و بەبەعسیکردن، بەڵکو ئەوە ڕاستە، کە بەو نائامادەییە بۆ شەڕی چەکداری نەک نەیانتوانی ڕێیان لێبگرن، بەڵکو گوڕ و پەرەیان پێدان، سەرئەنجامیش نزیکەی پێنج هەزار گوند وێرانکران و دانیشتوانیان فڕێدرانە نێو شار و شارۆچکەکانەوە. ئایا ناتوانین گریمانە بکەین کە گەرچی ڕژێمی بەعس دەستی بە ڕاگوێزان کرد و سەرەتا ڕاگوێزراوانی بۆ زیانە ئابوورییەکانیان "تەعویز" دەکردەوە، ئەوجا لەبەر هۆکاری ئابووری ڕاگوێزانی لە سنوورێکدا ڕاگرت، لەو سنوورەدا دەمایەوە؟ (بەتایبەتی مێژووناسان گەرەکە وەڵامی ئەم پرسیارە بدەنەوە، چونکە ئەرکێکی توێژینەوەیە و دەکەوێتە ئەستۆی ئەوان).\nبەڵێ، تێڕوانینی جەنگاوەرێتیی مۆدێرن خێڵەکییانی گوندی و شەقاوەی خولەچەخماخەیی ناگرێتەوە کە نازانن شەڕ چییە، چۆن و کەی دەکرێت، تەنانەت نازانن و ناتوانن گەنجەکان فێر بکەن کە چۆن چەک هەڵبگرن و بیتەقێنن! ئەوەندە ئەقڵسووکن! ئەمانە هەروا ئاسان دەچنە نێو چیاکانەوە، بێگومان نەک بۆ نێو شوێنی ئامادەکراوی خەبات، کەواتە نەک دوای بنیاتنانی ئینفراستروکتور، بەڵکو تەواو بێچاووڕوو دەچنە سەر ماڵی جوتیاری داماو و نانی منداڵەکانی قوزەڵقورت دەکەن (بە ناوی خەباتی بەرگرییەوە لە هەژاران!)، ئەوجا وەک جرپن و شڵەژاو، کەواتە بەبێ ئۆتۆرێتی و دیسپلینی جەنگاوەری، وەک نەزان و نەشارەزای شەر، گەنجانی فریودراو دەدەنە دەست خودی خۆیان تا لە ئەزموونی خەباتی چەکدارییەوە بڕێک فێری شەڕکردن ببن، هاوکات خۆیان لەنێو ناکۆکیی خولەچەخماخەییدا قاڵدەبن و لەسەر سفرەی نانخواردن، بەدەم خواردنی چێشتی چەورەوە (!) گفتوگۆ لەبارەی کێشە "کەسییەکانیان" دەکەن.\nئێمە لەم شەڕەی خێڵەکییانی گوندی و شەقاوەی خولەچەخماخەیی شەڕنەزان و سیاسەتنەزاندا کەوتووینەتە بەردەم ڕەوشێکی زۆر ترسناک: ڕژێمی بەعس لە ڕەوتی جەنگدا بەردەوام پتر بە چەکی کیمایی تای تەرازووی شەڕەکان ڕادەگرێت، هاوکات نەزیفی خودی جەنگ بەربووە، بۆیە ئێستا ئاسانتر، زۆر ئاسانتر، قەراری سیاسی و سەربازی دەدرێن. ئێستا شەڕی خۆهێشتنەوە پێشتریی وەرگرتووە. ئێمە گەرەکە لەم پەیوەندییەدا بپرسین: ئایا ئەوە ئاوەزمەندانەیە کە لەو ڕەوشەدا نقورچ لە ڕژێمێکی دیکتاتۆریی وەک بەعس بگیرێت؟\nبا بەرجەستەتر بپرسین: ئایا عەسابە خولەچەخماخەییەکان بە چە ئەقڵێکەوە سوپای ئێرانی دوژمنی ڕژێمی بەلەسەبووی بەعس دەهێننە نێو خاکەکەیەوە؟ ئاخر ئەو ناوچانە لە ڕووی جیۆگرافیای سیاسییەوە خاکی ئەون! هەروەها لە ڕووی مافی هاوڵاتێتییەوە عەسابەکان هاوڵاتیی ئەو دەوڵەتەن و خۆیشیان بە دروشمی "دێمۆکراتی بۆ ئێراق و ئۆتۆنۆمی بۆ کوردستان" جەختیان لە ئێراقیبوونی خۆیان کردووە، کەواتە ئەوان گۆیا وەک ئۆپۆزیسیۆنی ئێراقی یاخی بوون!!\nلەم ڕوانگەیەوە پێویستە چەند پرسیارێک بهێنینە نێوانەوە و گەرەکە توێژەران، بەتایبەتی مێژووناسان وەڵامیان بدەنەوە: ئایا عەسابە خولەچەخماخەییەکان تاوانبارن دەرهەق بە هەڵەبجە؟ ئایا دەبێت پرسی دادگاییکردنی ئەوانیش بوروژێنرێت؟ هاوکات دەبێت پرسیارێکی دیکەی زۆر بڤە بکەین تاکو هەر تابوویەک بشکێنین: ئایا ئەوان سەبەبکاری کارەساتی هەڵەبجەن؟ ئەم پرسیارانە پێویستە بکرێن، چونکە پێویستمان بە ڕۆشنایی هەیە لەبارەی هەر ڕووداوێکی چارەنوسساز و بەتایبەتیش لەبارەی کارەساتەکانی ڕابوردوومان. جگە لەوە ئێمە لە ئەزموونەوە دەزانین کە لەبەر ئەوەی خێڵەکییانی گوندی و عەسابانی خولەچەخماخەیی لە کرۆکیانەوە درێژەپێدەری تێڕوانینی ئیسلامییانەی سوننەتی بوون کە جەخت لە دایک و باوک، کوڕ و کچ دەکات، ئەوا دوژمنی مرۆڤێتیی کوردەکان و هەر مافێکی مرۆڤ بوون، بۆیە (ئەمە سەردەمانی زوو گەلێک نائاشکرا، لێ ئەمڕۆ بەئاشکرا بۆ هەمووان خویا بووە) هەرگیز ژیانێکی پڕکەرامەت بۆ مرۆڤانی کورد ئامانجی ئەوان نەبووە، بەڵکو ئەوان بەلایانەوە ئاسایی بووە کوردان بەکوشتبدرێن، ماڵ و گوند و زەویی کشتیارییان وێران بکرێن، کیژانیان ئەتک بکرێن و زارۆکانیان لە ژەهردا بخنکێنرێن – بۆ ئەوان تەنیا خۆیان و گەیشتن بە بڕێک دەسەڵات مەبەست بوون. لە بنەڕەتدا نەک تەنیا سیاسەتبازێکی شێتۆکە (ئەمە پاکانە نییە بۆ ئەو شێتۆکەیە)، بەڵکو دەیان عەسابەی خولەچەخماخەیی ئاواتەخواز بوون کە چەند هەڵەبجەیەکی دیکە ڕووبدەنەوە تا (بە زمانی درۆزنانەی ئەوان ببێژین) "مەسەلە ڕەواکەی گەلی کوردی بەشەرەفی قارەمان بە گەلان بناسرێت!" و خۆیشیان لایەکیان لێبکرێتەوە – هەروەک دەوڵەتان هیچ ئاگایەکیان لەو مەسەلەیە نەبووبێت!\nلە بنەڕەتدا بەپرسکردنی هەڵەبجە (و ئەنفال) و دانوستاندنی تەنیا بەهای مێژوویی ساغکەرەوەی نییە، بەڵکو واتایەکی هەنووکەییشی پەیوەند بە دۆخی ئەمڕۆی کوردانەوە هەیە. ئێمە دەبێژین: بەگشتی ساویلکەیەتییەکی کوردیی سیاسەتنەزان هەیە، کە بەتایبەتی بەڕێی شەڕی چەکدارییەوە ناسیومانە و بەردەوام ئەزموونی دەکەینەوە: لە ڕابوردوودا یاخیبوونی خێڵەکی-گوندییانە خولەچەخماخەیی بەبێ هیچ ستراتیژییەک، کە وەک سەرئەنجام تەنیا بەکوشتدانی گەنجان و خەڵکی سیڤیلی لێکەوتۆتەوە، ئەمڕۆش وروژاو لەنێو پرسیاری دەسەڵاتی کەسەکیدا، یان بۆ نموونە دروستکردنی پوول بە نەخشەی هەموو کوردستانەوە کە هەموو کەسێکی ئاگامەند دەزانێت کرداری بەو چەشنە نقورچگرتنە. لێ ئەوەی ڕاستی بێت بە کرداری بەم چەشنە نەک تەنیا ساویلکەیی، بەڵکو هەروەها سووکوسەلیمیی دەروونەکە ئاشکرا دەبێت، ئەوەش بەوەدا کە نقورچگران لەو نقورچەدا وێنەیەکی پاپای فاتیکانیان لەسەر پوولەکە داناوە!! ئاخر ئەوە سووکوسەلیمییە کە نقورچگرێک وێنەی پاپای فاتیکان بخاتە سەر پوولێکی کوردی. ئەوجا گەر نقورچگران بوێرییان بۆ بەرگری لە کردارەکەیان نییە، ئیدی ئایا بۆ نقورچ دەگرن؟ هار بوون؟ بەدەم قاقای پێکەنینەوە خەریکی گەمەکردنن؟ جگە لەوە تەنانەت کەسانی سادەی جڤاکیش بەڕوونی دەزانن کە چوار کوردستانی جوودا لە یەک هەن و گەر هەموو دوژمنانی کوردیش نەمێنن، نەشیاوە لەبەر جوودایی مێژوویانەی کوردەکان یەکبخرێن، چونکە هەر یەکەیان مۆرکی کولتووریی خۆی وەرگرتووە، بۆیە مەگەر تەنیا بە ئیدیۆلۆژییەکی مرۆڤدۆست بتوانرێت لەنێو مرۆڤەوە نزیکی لە نێوانیاندا بهێنرێتەگۆڕێ، بێگومان سەرەتا بە پێشاندانی سەرجەم جیاوازییەکانی نێوانیان.\nکەواتە ئاشکرایە، کاتێک ئێمە ئەوها ڕەخنەییانە "هەڵەبجە بەپرس دەکەین"، لەوێدا مەسەلەکە ئەوە نییە کە هاوشێوەی زۆر کەس ئاخ بۆ سەدام هەڵبکێشین و دەسەڵاتدارییەکەی وەک چاک دابنێین، بەڵکو مەسەلەکە لە کرۆکەوە ئەوەیە کە ئێمە گەرەکە هەڵوێستی ڕەخنەیی ڕووەو هەر ڕووداو و کارەساتێکی نێو ژیانی ڕابوردوومان وەربگرین، بوێرانە دەستنیشانیان بکەین تا هیچ نەبێت ڕێ لە دووبارەبوونەوەیان بگرین، ئەوجا بەو ڕێیەوە هیچ دەرفەتێک بۆ خێڵەکییانی گوندی و عەسابانی خولەچەخماخەیی تێهەڵدراو نەهێڵینەوە کە سەرەڕۆییەکانی ڕابوردووی خۆیانمان بەشانازییەوە بۆ بکەن بە حیکایەت، بۆ نموونە بێشەرمانە ڤیدیۆ و وێنەی شەڕەکانیان پێشانی خەڵک بدەن و پێیان ببێژن: "لەو ڕۆژانە بڕوانن کە ئەمڕۆیان هێنا!". ئەوان دەبێت بیدرکێنن کە ڕژێمی بەعس بەهۆی شەڕی ساویلکانەی ئەوانەوە تەپتەپێنی بە خۆیان و سەرجەم کوردان کرد، بەڵێ ئەوان دوای ڕاپەڕین وەک دۆڕاوی شەڕ لەودیو و سەر سنوورەکانی ئێراقەوە گەڕانەوە بۆ نێو شارەکان.\nئەرشیفی (کاوە جەلال)ی نووسەر\nبه سیاسیکردنی هونه‌ر. ئایا ئه‌مه چه واتایه‌ک ده‌گه‌یه‌نێت؟\nبنەڕەتی دەسەڵات و چارەسەری لای ژۆن-ژاک ڕوسۆ\nسۆسیالیزاسیونى منداڵ تا پێش قۆناغى هەرزەکارى


حوكمه‌تا هه‌رێمێ پرۆژێن ئاكنجیبوونێ یێن كێم ده‌رمه‌تان دێ تمام كه‌ت | Evro News\nسه‌ره‌كى ناڤخۆ حوكمه‌تا هه‌رێمێ پرۆژێن ئاكنجیبوونێ یێن كێم ده‌رمه‌تان دێ تمام كه‌ت\nحوكمه‌تا هه‌رێمێ پرۆژێن ئاكنجیبوونێ یێن كێم ده‌رمه‌تان دێ تمام كه‌ت\nبه‌رپرسێ پلاندان و دووڤچوونێ ل رێڤه‌به‌ریا ئاڤه‌دانكرن و ئاكنجیكرنێ ل پارێزگه‌ها دهۆكێ ئاشكرا كر، دو به‌لنده‌رێن زاخۆ ل سه‌ر ئه‌ركێ خوه رابووینه ب ته‌مامكرنا پرۆژێن یه‌كێن ئاكنجیبوونێ و نوكه د قووناغا دووماهیێ دانه.\nئه‌ندازیار رێدیر سلێمان، به‌رپرسێ پلاندان و دووڤچوونێ ل رێڤه‌به‌ریا ئاڤه‌دانكرن و ئاكنجیكرنێ بۆ رۆژناما ئه‌ڤرۆ گۆت: “ل سالا 2011 بڕیار ل سه‌ر دروستكرنا یه‌كێن ئاكنجیبوونێ ل سه‌رانسه‌ری هه‌رێما كوردستانێ هاتبوو دان، ل سالا 2012 ل پارێزگه‌ها دهۆكێ پرۆژه كه‌فته د بیاڤێ ب جهئینانێ دا و پلان یا به‌رده‌وامه، ل هه‌ر دو سالێن ده‌ستپێكێ دو هزار و 440 یه‌كێن ئاكنجیبوونێ ل سنوورێن هه‌ر حه‌فت قه‌زایێن پارێزگه‌ها دهۆكێ هاتبوونه دروستكرن، هه‌ر پرۆژه‌كی رێژه‌كا ئه‌نجامدانێ ده‌ربازكربوو، ل سالا 2014 كاودانێن دارایی ئالۆز بوون و به‌رده‌اومی ب پرۆژه‌ی نه‌هاته‌دان و ژ به‌ر هاتنا داعش و بڕینا بودجا هه‌رێما كوردستانێ ژلایێ حوكمه‌تا عیراقێ ڤه پرۆژه هاتبوونه راگرتن”.\nئه‌ندازیار رێدیر گۆتژی: “ل سالا 2016 به‌لنده‌رێن كۆمپانیێن قه‌زا زاخۆ داخوازا كرن ل سه‌ر ئه‌ركێ خوه و وان پرۆژان ب دووماهی بینن، نوكه كارێ ل سه‌ر دهێته‌كرن و پرۆژه‌كێ زاخۆ نوكه ب رێژا 94% تمامبوویه و به‌ر ب دووماهیێ یه، ل دووماهی یا سالا بۆری و ل سه‌ر فه‌رمانا سه‌رۆكێ حوكمه‌تا هه‌رێما كوردستانێ كۆژمه‌كێ پاره‌ی بۆ پرۆژێن خزمه‌تگۆزاری ل زاخۆ هاته دابینكرن و كۆژه‌مه‌كێ وی پاره‌ی بۆ خزمه‌تگۆزیێن ئه‌ڤان پرۆژان هاته دابینكرن وه‌ك جاده و باغچه و یه‌كا چاره‌سه‌ریا ئاڤا گران و ئاڤ و كاره‌ب و گشت خزمه‌تگۆزاریێن دی”.\nخویا ژی كر، نوكه پرۆژه ل هه‌ر حه‌فت قه‌زیێن دی د راگرتینه، ب تنێ هه‌ر دو پرۆژێن قه‌زا زاخۆ كار ل سه‌ر دهیته‌كرن، یه‌كێن ئاكنجیبوونێ ل سه‌ر زاخۆ 322 یه‌كه‌نه و گۆت: “به‌ری دو هه‌یڤان ل په‌رله‌مانێ كوردستانێ گه‌نگه‌شه هاتیه‌كرن كو ئه‌ڤ پرۆژێن یه‌كێن ئاكنجیبوونێ هه‌موویان كار ل سه‌ر بهێته‌كرن و وه‌زیرێ ئاكنجیبوونێ ژی بۆ بابه‌تی هاتبوو گازیكرن بۆ دووباره ده‌ست ب كاربوونا پرۆژان، بڕیاره ئه‌ڤ ساله كۆژمه‌كێ پاره‌ی بۆ ته‌مامكرنا وان بهێته ته‌رخانكرن، هه‌كه كاودانێن دارایی به‌ر ب باشیێ ڤه نه‌چوون، وه‌كو په‌رله‌مان ل گه‌ل وه‌زاره‌تا ئاڤه‌دانكرنێ هزره‌كا دی هه‌یه كو ئه‌ڤ یه‌كێن ئاكنجیبوونێ بۆ هنده‌ك وه‌به‌رهێنه‌رێن دی بهێنه‌دان و ژ یێن به‌ری نوكه بهێنه وه‌رگرتن”.


یەکەمین سیمیناری پلاتفۆڕمی “وێران” لە یادی چل ساڵەی شۆڕشی گەلانی ئێراندا بەڕێوەچوو – Lawan\nیەکەمین سیمیناری پلاتفۆڕمی “وێران” لە یادی چل ساڵەی شۆڕشی گەلانی ئێراندا بەڕێوەچوو\nهاوکات لە گەڵ چل ساڵەی شۆرشی گەلانی ئێران، پلاتفۆڕمی “وێران” لە درێژەی کارەکانی خۆی‌دا سمینارێکی لەو پێوەندییە‌دا بەڕێوەبرد.\nئەو سمینارە کە لە دوو پانێل بۆ هەرکام لە بەڕێزان، سامان فەقێ نەبی سکرتێری پێشووی یەکیەتیی لاوانی دێموکراتی رۆژهەڵاتی کوردستان و پێشەوا عەلیپوور سکرتێری ئێستاکەی یەکیەتیی لاوانی دێموکراتی رۆژهەڵاتی دێموکراتی کوردستان پێک‌هاتبوو، بە بەشداریی بەشێکی بەرچاو لە تێکۆشەران و کادر و پێشمەرگەکانی حیزبی دێموکراتی کوردستان بەڕێوەچوو.\nپێشنیوەڕۆی ڕۆژی سێ‌شەممە ١٦ ڕێبەندانی ٩٧ هەتاوی لە قەڵای دێموکرات یەکەم سمنیاری پلاتفۆڕمی “وێران” لە دوو تەوەری “هەڵسەنگاندنی ڕۆڵی چینە کۆمەڵایەتییەکانی کۆمەڵگەی ئێران لە سێ قوناغی گرینگی ٤٠ساڵەی کۆماری ئیسلامیدا و “ئاوردانەوە لە نەقشی لاوان لە شۆرشەکاندا و مەترسییەکانی کەلێنی نێوان جیلەکان”، پێشکەش کرا.\nسەرەتا سامان فەقێ نەبی با ئاوردانەوەیەک و خستنە بەرباسی هۆکارەکانی سەرهەڵدان و شکڵگرتنی شۆڕشی ساڵی ١٣٥٧ی هەتاوی باسەکەی خۆی دەسپێکرد.\nناوبراو سەرەتا چەختی خستە سەر هۆکارەکانی ئەو شۆڕشە لە ئێران و، دەوری چینی هەژار، مامناوەندیی سوننەتی و، چینی مامناوەندی نوێی ئێرانی لەو رووداوە مێژوویەدا خستە ڕوو.\nسامان فەقێ نەبی لە درێژەی باسەکەی‌دا لە سەر گرینگی مێژووی هاوچەرخ لە ئێران و، ڕووداوە سیاسییەکان باسی لە گۆڕانکارییەکانی دوای هاتنە سەرکاری کۆماری ئیسلامی کرد و چەند قوناغی لەو بارەوە ئاماژە پێدا.\nناوبراو لە بەشێکی دیکەی قسەکانی‌دا هۆکاری سەرهەڵدانی بزووتنەوەی سەوزی ساڵی ١٣٨٨ی ئێران و دەورو کاریگەریی چین و توێژەکانی کۆمەڵگەی لەو بارەوە خستە ڕوو.\nسامان فەقێ‌نەبی لە کۆتایی باسەکەی‌دا تیشکی خستە سەر خۆپێشاندانەکانی بەفرانباری ساڵی ٩٦ و کورتەیەکی لە سەر ئاکامی ئەو ناڕەزایەتییانە بۆ ئامادەبووان باس‌کرد.\nپاشان لە پانێلی دووهەم دا بەڕێز “پێشەوا عەلی پوور” سکرتێری گشتیی یەکیەتیی لاوانی دێموکراتی ڕۆژهەڵاتی کوردستان بە فاکت هێنانەوە لە کاریگەریی جیاوازی نێوان نەسلەکان و هەروەها شوێندانەری لاوان لە سەرکەوتنی شۆڕشەکان و گۆڕانکارییەکان باسەکەی خۆی دەسپێکرد.\nعەلیپوور سەرەتا دەوری سەرەکیی لاوانی شۆڕشی نوێی وێنێزۆئێلای وەکوو جیلێک کە دوای ٥٠ ساڵ لە شۆڕشی وڵاتەکەیان هەڵگڕاوەنەتەوە، کرد بە هەوێنی باسەکەی و لە سەری دوا.\nپێشەوا عەلیپوور بە باسکردن لە بەستێنە جۆراوجۆرەکانی وێکچوونەکانی شۆڕشەکان، باسی لە گرینگی بە سەرنجدان بە بەستێنی ناوخۆیی و دەرەکی وڵاتان و ڕەهەندە عەینی و زێهنییەکانی شۆڕشەکان کرد. ناوبراو سەرهەڵدانی لاوان و خوێندکارانی فەڕانسەی لە مانگی مەی ساڵی ١٩٦٨، بە نموونەی پێشوەچوونی شەهامەتی مەدەنی هێناوە کە نەسلێک دوای شەڕی دووهەمی جیهانی بە دوای ئەرزش و بایەخە مەعنەویی و ئینسانییەکان دەگەڕان و جیلی پێشکەوتنی تێکنۆلۆژیا و گەشەی ئابووری بوون.\nناوبراو لە درێژەکەی باسەکەی‌دا دۆخی ئێران و کوردستانی بەتایبەتی دوای تێپەڕینی ٤٠ ساڵ لە شۆڕشی گەلانی ئێران خستەبەرباس و وتی: “دوای تێپەڕبوونی ٤٠ ساڵ هیچ پێوەندییەکی ئۆرگانیک لە نێوان جیلی شۆڕشی ٥٧ و جیلی ئەم سەردەمە نەماوە و کەلێنی و مەودای نەسلەکان، بونیادەکانی ڕێژیمی هەڵتەکاندوە.\nپێشەوا عەلیپوور لە کۆتایی باسەکەی‌دا بە سەرنجدان بە دۆخی هەنووکەیی، گوشارەکانی سەر دەسەڵاتی ئێستای کۆماری ئیسلامی بە دەرفەتێک زانی بۆ لاوانی کورد و وتی ” لاوانی کورد جیاواز لەلاوانی تاران و ئیسفەهان، وەکوو توێژی شووناسخواز و هۆویەتخواز، ئەزموونی بۆنەکانی نەورۆز و قەزییەی بە هاناوەچوونی کرماشان و هتد… لە قوناغی ژێر دەستەییەوە دەگوازنەوە بۆ دروست کردنی قەوارەی دەوڵەتی کوردی و پێویستە حیزبەکانی کوردستان بە تایبەتی دێموکرات فرمۆڵێک بدۆزێتەوە و کەلێنی جیلەکان تووشی ئۆپۆزسیۆن نەیەت و ئەو پێوەندییە ئۆرگانیکە لە نێوان حیزبەکان و کۆمەڵگە‌دا پەرەی پێ‌بدرێت.\nلە کۆتایی ئەو دوو باسە‌دا بەشێک لە بەشداربووان ڕا و بۆچوون و تێبینی خۆیانیان باس کرد.


فێركردن لەسەربنەمای پڕۆژەكار - Feropedia فێرۆپيديا\nماڵەوە /بابەتە گرنگەكانى فێركردن/فێركردن لەسەربنەمای پڕۆژەكار\nفێركردن لەسەربنەمای پڕۆژەكار: لەم بەشەدا كەرەستەكان، بابەتەكان و ئامۆژگاریەكانى تايبەت بە فێركردن لەسەر بنەمای پڕۆژەكار دەدۆزیتەوە. فێركردن لەسەر بنەمای پڕۆژەكار ڕێگەیەكی دینامیكیە لەهۆڵی خوێندندا كە خوێندكاران بەشێوەیەكی كارا لەگەڵ كێشە و بەربەستەكانی جیهانی ڕاستەقینە بەركەوتنیان دەبێت و زانیاریەكی زؤرتر بە دەست دێنن.\nDaban Bahman فێركردن لەسەربنەمای پڕۆژەكار\nدەكرێت فێربوون لەسەر بنەماى پڕۆژەكار شێوازێكى بێ وێنە بێت بۆ خوێندكار، بۆ مامۆستا هەروەها بۆ بەرەو پێشچونى قوتابخانەكەش. بەڵام بە مەرجێك دەرئەنجامێكى بيرمەندانەو فێركاريى هەبێت. سەرقاڵبوونى خوێندكار بە دروستكردنى شتێكەوە بەس نييە. ئەم پێنج ڕێگەيەى خوارەوە ئەو خاسيەتانەن كە بە هۆيانەوە فێربوون لەسەر بنەماى پرۆژەكار فەراهەم دێت.\nKany Abdulla فێركردن لەسەربنەمای پڕۆژەكار\nفێرکردن بە پشت بەستن بە پڕۆژە یان (PBL)،بڕێکی زۆر هەرا دروست دەکات لە دنیای خوێندندا، وەزۆرجار پەسن کراوە بە جێگرەوەی خوێندنی سست و دەرخیاتی دوبارە. ئەگەر خوێندنی کۆن کلاسیکی بوبێت ئەوا (PBL) مۆسیقای جازە. لە پۆلی (PBL) دا مامۆستاکان کێشەکان دروست دەکەن و پێویستە خوێندکارەکان بە گروپ چارەسەری بکەن. ٤ ڕێگە تا کۆنترۆڵی بەرنامەڕێژی چالاکیەکانی فێرکردنێک لەسەر بنەمای پڕۆژە.\nFeropedia فێركردن لەسەربنەمای پڕۆژەكار\nوەک هەموو وانەکانی دیکە، فێربون لەسەر بنەمای پرۆژە پێویستی بە ئامادەکاری وپلاندانانی زۆر هەیە. بە بیرۆکەو پرسیارێکی بنچینەیی دەستپێدەکات. کاتێک تۆ پلانی ئەو پرۆژەو پرسیارە بنچینەییە دادەرێژیت کە دەبنە دەستپێکی چالاکییەکان، گرنگە بیرت بێت کە کۆمەڵێکی زۆر بابەتی ستاندارد لە ناوەڕۆکەکەدا دێنە پێش. بە لەبەرچاوگرتنی ئەم بابەتانە، نەخشەیەک دابڕێژە کە …\nزۆربەی وڵاتە پێشکەوتوەکانی وەک ئەمریکاو وڵاتەکانی ئەوروپا بە ڕادەیەکی زۆر ڕویان کردوەتە شێوازی فێربون لەسەر بنەمای پرۆژە. ئەوەش لەبەر ئەوەی بڕوایان وایە کە فێربون لەسەر بنەمای پرۆژە یەکێکە لە کاریگەرترین شێوازەکانی وانەوتنەوە کە لە توانایدایە فێرکردن لە پرۆسەیەکی بێزارکەرەوە بگۆڕێت بە سیستمێکی چالاک و کاریگەری وەها کە توانای ئامادەکردنی خوێندکارانی …\nئەو مۆدێلە ناچالاكەى فێربوون كە كاتى خۆى لە قوتابخانەكاندا پەيڕەودەكراو تەنها خۆى لە لەبەركردن و دووبارە ووتنەوەدا دەبينيەوە، چيدى نابێتە فريادڕەسى خوێندكارەكانمان لە جيهانى ئەمرۆدا. شیکارکردنی پرسیارە زۆر ئاڵۆزەکان پێویستیان بەوە هەیە کە خوێندکارەکان هەريەك لە توانا بنچینەییەکان (خوێندنەوە، نوسین، بیرکاری) و تواناكانى سەدەی ٢١ ( کارکردن بە کۆمەڵ، چارەسەرکردنی …


لە خەندان لایفەوە پێشبینی بورجەکان بۆ ئەمڕۆ 6ی مانگی ئایاری 2019 بخوێنەرەوە.\nخۆت بۆ هەمو شتێكی چاوەڕواننەكراو ئامادەبكە، سوپرایزی خۆش چاوەڕێتدەكات، سەرەڕای ئەوەش، هاوژینەكەت شتێكی تایبەت بە تۆ دەپارێزێت، بەڵام مەهێڵە پێشبینیەكانت زیاد لە پێویست بێت، بۆ هەرشتێك كە ئێستا هەتە سوپاسگوزاربە. هاوڕێكانت كاردانەوەیان لەگەڵ نۆ ئەرێنی دەبێـت، هاوكارەكانت بە جوانی و بێخەوشی هەڵسوكەوت و كارەكانت سەرسام دەبن.\nهەست بە نوێبونەوە و جۆش و خرۆش دەكەیت، بە تایبەت كاتێك كاردانەوەی نەرێنی لە چواردەورەكەت وەردەگریت، پێویستە ئێستا دەست بەو پڕۆژانە بكەیت كە لە خەیاڵتدا بنیاتنراوە و داهێنانی خۆتە. لە سایەی متمانە بەخۆبونت دەتوانیت ئەمڕۆ زیاتر لە جاران هاوكاری كەسانی دیكە بكەیت، نابێت لەخۆباییبیت بەڵكو دەبێت ببیتە ناوەندی سەركەوتن و هاوكاریكردنی هەموان.\nلەسەر ئاستی ژیانی تایبەتی و ئاستی پیشەكەتدا بەشێوەیەكی تەواو لەگەڵ چواردەوەركەتدا دەگونجێیت، هەوڵبدە ئەو رێككەوتنە بەكاربهێنیت تا بتوانیت پەیوەندیەكانت پتەوتربكەیت و لە كاتە سەختەكاندا سودی لێببینیت.\nلە چوارچێوەی كارەكەتدا هاوپیشەكانت بەشێوەیەكی تایبەتی و ئەرێنی هەڵسوكەوتت لەگەڵدا دەكەن، هەوڵبدە سود لەم ماوەیە ورەبگریت تا لەگەڵ تیمەكەتدا كێشە سەختەكان چارەسەربكەن و تۆش بگەیت بە ئامانجەكانت، ئەو گونجانەی لەناو تیمەكەدا گەشەدەسەنێت لە روبەڕوبونەوەی سەختترین كێبڕكێكان و پێكەوە گەیشتن بە سەركەوتن هاوكاردەبێـت.\nبەهۆی گۆڕانی دۆخەكەوە وا دەردەكەوێـت دوبارە ئامانجەكەت لە كۆنترۆڵ دەرچوە، نابێت توشی نائومێدی و خەمۆكی بیت، هەوڵبدە دوبارە بیر لە گریمانەكان بكەیتەوە، پێدەچێت تەنها رەنگدانەوەیەك بێـت و بتوانیت بە هەوڵدانێكی گونجاو خۆت لە دۆڕان دوربخەیتەوە، ئەگەر دۆخەكەش بەو شێوەیە نەبو، بیرتبێت پلانەكانی رێگاكەت ئامانجەكەتە.\nوزە و چالاكیەكی زۆرت هەیە و گەشبینیت، روبەڕوی هەر شتێك ببیتەوە بە ئاسانی سەردەكەویت و ئەنجامەكەت بەرهەمداردەبێت، بە شێوەیەكی رون و ئاشكرا كەسانی چواردەورت پێت سەرسام دەبن و ئەوەش متمانە بەخۆبونت زیاتردەكات. بەڵام ئاگاداربە لەخۆباییبونت لە ئامانجەكانت دورتنەخاتەوە، چونكە ئەو بەختە باشە بەخێرایی دەگۆڕێت بۆ بەختێكی خراپ.\nئاستەنگێك لەبەردەم بەدیهێنانی ئامانجەكانت رێگرە، بێئومێد مەبە و چاوەڕێی هاوخەمی لە هیچ كەسێك مەكە، هەمو تواناكانت كۆبكەرەوە و دوای خەونەكانت بكەوە، دەتوانیت لانیكەم كەمێك لەو دۆخە بگۆڕیت، بە خێرایی هەڵسوكەوت مەكە، هێز و توانات بپارێزە و هاوشێوەی كارێك كە پێویستە ئەنجامیبدەیت لەم كێشەیە بڕوانە، متمانەت هەبێت كە هیچ شتێك ناتوانێت لە بەردەمتدا بوەستێت.\nدەبێت لە پیشەكەتدا وریاتربیت، بەشێوەیەكی خێرا لە هاوكارەكانت توڕەدەبیت، دەبێـت ئامانجەكەت چۆنیەتی بێت نەك چەندێتی، لەگەڵ ناكۆكیەكانتدا بە شێوەیەكی دیپلۆماتی مامەڵە بكە. بۆ ژیانی تایبەتیشت بە هەمان شێوە، بەشێوەیەكی بەردەوام لەگەڵ كەسانی دیكەدا دژ دەوەستیتەوە، پێویستە زیاتر لەگەڵ كەسە خۆشەویستەكانتدا پەیوەندیت هەبێت تا لێت تێبگەن دۆخی تۆ چۆنە. لە ناخی خۆتدا هەست بە نائومێدیەكی زۆر دەكەیت، هەوڵ بدە لە گەشتێكی بچوكدا یاخود ئەنجامدانی مەشقی وەرزشی ئارامی بدۆزیتەوە.\nلە ئێستادا هیچ شتێك بەپێی خواستی تۆ ناروات بەڕێوە، بەڵام ئەگەر ناخی خۆت گۆڕی لەوانەیە بتوانیت خێراتر ئامانجەكانت بپێكێت، بیر و بۆچونی كەسانی دیكەش دەتوانێت هاوكاریت بكات. لە ژیانی تایبەتیتدا هەمو جۆرە كێشەیەك روبەڕوتدەبێتەوە، بەڵام دەبێت لەو كاتەدا روانگەت رون و ئاشكرابێت. باری تەندروستیت بەرەو باشتر دەڕوات، بیر لە ستایلی ژیانت بكەرەوە، بەڵام بەرامبەر خۆت توند مەبە.\nلە ئێستادا هەست بە ژیانەوە دەكەیت، دەتوانیت لەگەڵ بابەتە گرنگەكاندا مامەڵە بكەیت، بیركردنەوەیەكی رون دەتوانێت لە تەواوكردنی بابەتەكاندا هاوكاریت بكات، تەنانەت لە ژیانی تایبەتیشدا ئەو گومانانەی پێشتر هەتبوە دەڕەوێتەوە. تۆ ئێستا ئامادەیت بۆ ئەنجامدانی ئەو كارە سەختانەی پێشتر لێیان دەترسایت، ئەنجامی كارەكانیشت هاوشێوەی شێوازی مامەڵەكردنت لەگەڵیاندا ئەرێنی دەبێت.\nوا دەردەكەوێت لە ئێستادا روبەڕوی ژمارەیەك ئاڵۆزی دەبیتەوە كە چاوەڕواننەكراون. هۆكارەكەی كەسانی چواردەورت نیە، لە هەندێك كاتدا تۆ هەڵەدەكەیت، هەوڵبدە ئارامی خۆت بپارێزیت و ئەو ئاستەنگانە ببینیت كە لە رێگاتدایە، تا بتوانیت رێگای نوێ بدۆزیتەوە. ئارامی خۆت بدۆزەرەوە و بەوشێوەیە لەو دۆخە سەختە رزگارتدەبێت.\nلێهاتوییە رێكخراوەیی و كۆمەڵایەتیەكانت زیاد لە ئاسایی بە ئاستێكی بەرز بەهێزە، پێویستە ئەو لێهاتوییەت بۆ كۆنترۆڵكردنی شتەكانی چواردەورت بەكاربهێنیت. لە پیشەكەت و ژیانی تایبەتیتدا سەركەوتودەبیت، تێڕوانینە ئەرێنیەكانت بۆ بابەتەكان كاریگەری و سودی لەسەر زۆر شت دەبێـت، كەسانی چواردەورت نرخت دەزانن و بە سۆز و خۆشەویستیەوە مامەڵەت لەگەڵ دەكەن، هەوڵبدە بەسەر تێڕوانینەكانتدا بچیتەوە.\nئه‌م بابه‌ته 43742 جار خوێنراوه‌ته‌وه


کوردیپێدیا - غەریب هەڵەدنی و نەوشیروان مستەفا\n📷 غەریب هەڵەدنی و نەوشیروان مستەفا | پۆل: وێنە و پێناس | زمانی بابەت: 🏳 کوردیی ناوەڕاست\nغەریب هەڵەدنی و نەوشیروان مستەفا\n1. 👁 غەریب هەڵەدنی\n1. 👁 نەوشیروان مستەفا\n➕ ئەم بابەتە لەلایەن: (هاوڕێ باخەوان)ەوە لە: Oct 29 2016 1:04PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Oct 29 2016 1:04PM باشترکراوە\n👁 ئەم بابەتە 9,963 جار بینراوە\n📷 فایلی وێنە 1.0.1 51 KB Oct 29 2016 1:04PM هاوڕێ باخەوان\n| کاتی ئافراندنی لاپەڕە: 0,094 چرکە!


نامانەوێت هیچ گوشارێک بخەینە سەر کوردەکان - Mehr News Agency\nنامانەوێت هیچ گوشارێک بخەینە سەر کوردەکان\nناسەی هەواڵ: 4111397 - Wed 11 October 2017 - 16:56\nسەرۆک کۆماری ئێران ڕایگەیاند: ئێمە کوردەکانی ئێران، عێراق، سووریا و تورکیامان خۆش دەوێت و نامانەوێت هیچ گوشاڕێک بخرێتە سەر کوردەکان.\nبە ڕاپۆرتی ئاژانسی هەواڵی مێهر، لە کۆبوونەوەی ئەمڕۆی وەفدی دەوڵەت، حەسەن ڕۆحانی سەرۆک کۆماری ئێران وتی: ئێمە کوردەکانی ئێران، عێراق، سووریا و تورکیامان خۆش دەوێت و نامانەوێت هیچ گوشارێک بخرێتە سەر کوردەکان.\nڕۆحانی وتی: ئەگەر بەرپرسانی ئەوان هەڵە بکەن، دەبێ باجی ئەو هەڵەیە بدەنەوە کە ئەنجامیان داوە بەڵام کوردەکان وەک نەتەوەیەکی ئاشتی خواز لە ناوچەکە، بە دوای پێشکەوتنەوەن و جێگای ڕێزن.\nسەرۆک کۆماری ئێران جەختی کرد:سەرجەم ئیتنیکە ئێرانییەکان، یەکدەنگ و یەکڕیزن و ئەمڕۆ یەکگرتوویی و یەکدەنگی ئێمە لە هەموو ڕۆژانی تر زیاتر.\nڕۆحانی وتی: سوپای پاسداران نەک تەنیا خۆشەویستی گەلی ئێران بەڵکوو خۆشەویستی گەلی عێراقە چونکوو بەغدای ڕزگار کرد؛ خۆشەویستی کوردەکانی عێراقە جونکوو هەولێری ڕزگار کرد؛ خۆشەویستی خەڵکی دیمەشقە چونکوو دیمەشقی ڕزگار کرد؛ خۆشەویستی خەڵکی لوبنانە چونکوو لایەنگری سەربەخۆیی لوبنانە؛ سوپا هەمیشە یارمەتی ستەملێکراوانی داوە و لە بەرانبەر تیرۆریستاندا وەستاوە.\nسەرۆک کۆماری ئێران وتی: ئەمریکاییەکان چونکوو دەیانەویست داعش بۆ ۲۰ ساڵ لەم ناوچەیە گیر بدەن و کەڵک لەم ئامێرە وەربگرن، مافی ئەوەیان هەیە لە سوپا تووڕە بن، چونکوو سوپا بە پشتیوانی لە گەلی عێراق، سووریا و لوبنان، داعشی زەلیل کرد.\nڕۆحانی ڕوو لە هاووڵاتیانی کوردی ئێران وتی: ئێمە متمانەی سەداسەدمان بە ئێوە هەیە و بە هیچ لەونێک هەڵەی سیاسی هەندێ کەس لە هەرێمی کوردستان نانووسینە پای ئەوان چونکوو ئێوە بەشێک لە گەلی گەورەی ئێرانن و نەتەوەیەکی وەفادار و ڕەسەن ترین ئیتنیکی ئێرانین لەم ناوچەیەدا و هەمووکات پاڵپشتی شۆڕشی ئیسلامی بوونە؛ لە شەڕی داسەپاودا لەگەڵ گەلی ئێران دا بوون.\nسەرۆک کۆماری ئێران بە ئاماژە بەوەی کە ئێمە کوردەکانی ئێران، عێراق، سووریا و تورکیامان خۆش دەوێت و نامانەوێت هیچ گوشارێک بخرێتە سەر کوردەکان. ئەگەر بەرپرسانی ئەوان هەڵە بکەن، دەبێ باجی ئەو هەڵەیە بدەنەوە کە ئەنجامیان داوە بەڵام کوردەکان وەک نەتەوەیەکی ئاشتی خواز لە ناوچەکە، بە دوای پێشکەوتنەوەن و جێگای ڕێزن.


دادگاییکردنی دەستگیرکراوانی بادینان و هەولێر دواخرا – ته‌ڤگه‌ر\nسەرەکی/پرسی رۆژ/دادگاییکردنی دەستگیرکراوانی بادینان و هەولێر دواخرا\nئه‌یلول 6, 2021\tپرسی رۆژ کۆمێنت بنوسە\nوا بڕیاربوو ئەمڕۆ٦/٩/٢٠٢١ دووشەممە، لە دادگاى هەولێرچەند دەستگیرکراوێکى بادینان جارێکی دیکە بەڕێوەدەچێت، بەڵام دیسان دانیشتنەکە دواخرا.\nسەرۆکی تیمی پارێزەرانی بادینان بەشدار حەسەن لە کۆنفڕانسێکی رۆژنامەنووسیدا ئەوەی ڕاگەیاندووە: ئەمڕۆ بەهۆی ئەوەی دادگا دوو ئەندامی نوێی بۆ زیادبوو و ئاگاداری دۆسییەکە نەبوون دانیشتنەکە دواخرا.\nئاماژەی بەوەشکردووە، سبەینێ کاتێکی دیکە بۆ دانیشتنی دادگا دیاری دەکرێت تا کێشەکانیان کۆتایی پێدێت.\nبەشدار حەسەن باسی لەوەشکردووە، “دەستگیرکراوەکان دۆخیان باش نییە و مامەڵەی کارمەندانی ئاسایش لەگەڵیاندا باش نییە”، دەشڵێت، پێویستە رێگەبدرێت دەستگیرکراوەکان قسە لەگەڵ کەس و کاریاندا بکەن. ئەمرۆ لە دادگا وابڕیاربوو هەریەکە لە (مەسعود شنگالی و شیروان تەها و کارگەر عەباس و بەندەوار ئەیوب) لە دادگاى هەولێر بەڕێوەدەچێت.


دەسپێکی ڕاهێنانی گەورەی فڕۆکەی بێ فڕۆکەوانی ئەرتەشی ئێران - Mehr News Agency\nAP ١٣٩٩ بەفرانبار ١٦ ١٢:٠٢\nNews Code 35463\nدەسپێکی ڕاهێنانی گەورەی فڕۆکەی بێ فڕۆکەوانی ئەرتەشی ئێران\nیەکەمین ڕاهێنانی گەورەی فڕۆکەی بێ فڕۆکەوانەی ئەرتەش بە بەشداری سەدان فڕۆکەی بێ فڕۆکەوان سەرلەبەیانی ئەمڕۆ دەستی پێکرد.\nبە ڕاپۆرتی ئاژانسی هەواڵی مێهر، یەکەمین ڕاهێنانی گەورەی فڕۆکەی بێ فڕۆکەوانەی ئەرتەش بە بەشداری سەدان فڕۆکەی بێ فڕۆکەوان سەرلەبەیانی ئەمڕۆ لە پارێزگای سێمنان دەستی پێکرد.\nئەمیر دەریاوان سەید مەحموود مووسەوی جێگری ئۆپراسیۆنی ئەرتەش لە ڕاڤەی لایەنە جیاوازەکانی ئەو ڕاهێنانە گەورە بە وتنی ئەوەی کە ئێران ئەمڕۆکە یەکێک لە وڵاتانی بەهێزی جیهان لە بواری فڕۆکەی بێ فڕۆکەوان دێتە ئەژمار، وتی: لە ڕاهێنانی گەورەی فڕۆکەی بێ فڕۆکەوانی ئەرتەش هەموو جۆرە سیستەمی پەهبادی لە هێزی زەوینی، پەدافەندی ئاسمانی و دەریایی ئەرتەش لە دۆزی ڕاستەقینە، ڕاهێنان دەکەن.\nناوبراو زیادی کرد: بەڕێوە بردنی ئەو ڕاهێنانە بریتییە لە شوێنگیری ئاسمانی و لەناوبردنی ئامانجی ئاسمانی بەبەکارهێنانی مووشەکی لە ئاسمانەوە بۆ ئاسمان، لەناوبردنی ئامانجی زەوینی بەبەکارهێنانی بۆمب و مووشەکی خاڵ پێک و هەروەها بەکارهێنانی بەربڵاوی فڕۆکەبێ فڕۆکەوانی خۆکوژ.\nجێگری ئۆپراسیۆنی ئەرتەش جەختی کرد: گەشتی فڕۆکە بێ فڕۆکەوانەکانی هێزی دەریایی ئەرتەش لە سەر بەلەمی گەڕۆک لە ئاوە باشوورییەکانی ئێران، گەشتی بەرزی فڕۆکەی خۆکوژی خاڵ پێک بۆ لەناوبردنی ئامانجی هەستیار و گرینگ لە قووڵایی خاکی دوژمن لە ڕاهێنانەکانی ئەمڕۆ دەبێت.


چارەنوسی مووچەی کارمەندانی فڕۆکەخانەکان یەکلایی بووه‌وه\nڤیدیۆ: کێ لە پشت بەرهەمهێنانی ڤایرۆسی کۆرۆناوەیە\nئەمڕۆ لەسەرتاسەری هەرێم پلەکانی گەرما بەرزدەبنەوە\nهەواڵ / ئابوری :: 14/03/2018 :: 2153 جار بینراوە\nتاگ :: ئابوری حکومەت دراو و بانک عێراق موچە\nڕاپۆرت :: 25 خولەک پێش ئێستا\nئەندامێکی لیژنەی دارایی لە پەرلەمانی عێراق رایدەگەیەنێت، بەپێی دەستوور پێویسته یەکە سیادییەکان بەهاوبەشی لە نێوان هەرێم و بەغدا بەڕیوە ببرێن و پێشتر حکومەتی هەرێم دەسەڵاتی رەهای هەبوو لەسەریان، بەڵام ئەوە نەما و کۆتایی هات، دەشڵێت حکومەتی عێراق مووچەی به‌شێك له‌فەرمانبەرانی فڕۆکەخانەکان دەدات.\nعەبدولقادر محەمەد، ئەندامی لیژنەی دارایی لە پەرلەمانی عێراق، بە دواڕۆژ، راگەیاند "لەمەودوا فڕۆکەخانەکان بەهاوبەشی تەواو لەنێوان بەغدا و هەرێمدا بەڕێوەدەبرێن و چیتر بەرەهایی هەرێم ناتوانێت مامەڵەی پێوە بکات و بەرێوەیان ببات، دەسەڵاتی بەغدا بەفەرمی گەیشتە کوردستان و سنورەکان".\nوتیشی "بەپێی دەستور دەبێت یەکە سیادییەکان لەهەرێم بە هاوبەشی بەڕێوە ببرین، بۆیە حکومەتی عێراق ئەوەی خۆی تیایدا دەسەڵاتی هەبێت، ئەوا مووچەی کارمەندەکانی دەدات، ئەوەش بنەمایی دەستورە بۆ فڕۆکەخانەکان و خاڵە سنورییەکان ".\nرونیشکردەوە، واتا مووچەی هەریەک لە بەشەکانی سکویرتی و پاسپۆرت و بەشی هەواڵگری لەسەر حکومەتی بەغدا دەبێت و دابینی دەکات، بەڵام بەشەکانی تری ناو فڕۆکەخانە حکومەتی هەرێم مووچەکانیان دەدات".\nلەباری موچەی گشتی فەرمانبەرانیش عەبدولقادر محەمەد وتی "ئەوە پەیوەندی بە کۆتا رێککەوتنی هەرێم و بەغدا هەیە، بەوەی هەرێمی کوردستان داهاتەکان راده‌ستى بکات و مەرجەکانی حکومەتی عێراق جێبه‌جێ بکات، ئەوکات بەغدا بێ دواکەوتن مووچەی گشت فەرمانبەرانی هەرێمی کوردستان دەنێرێت".\nدوێنێ سێشەممە حەیدەر عەبادی سەرۆک وەزیرانی عێراق بریاری هەڵگرتنی گەمارۆی سەر گەشتە ئاسمانییەکانی نێوده‌وڵه‌تییه‌كانى هەرێم هه‌ڵگرت و نێچیرڤان بارزانیش سەرۆکی ئەنجومەنی وەزیرانیش لەکۆنگرەیەکی رۆژنامەوانیدا سوپاسی عەبادی کردو بە هەنگا و سەرەتاییەکی باشی دانا بۆ دیالۆگ و گفتوگۆ لەسەر گشت پرسەکان.\nدوو ده‌روازه‌ى سنووریى مه‌ترسییان بۆ سه‌ر هه‌رێم دروستکردووە


www.komalah.org - گرانی نان لە ڕێ دایە، با بۆ بەرەنگار بوونەوەی ئامادە بین\nلاپه‌ڕه‌ی سه‌ره‌کی | وتاری ڕۆژ | گرانی نان لە ڕێ دایە، با بۆ بەرەنگار بوونەوەی ئامادە بین\nگرانی نان لە ڕێ دایە، با بۆ بەرەنگار بوونەوەی ئامادە بین\nشەپۆلێکی نوێ لە گران بوونی پێداویستیەکانی رۆژانەی خەڵک، بازاڕەکانی ئێرانی داگرتوە. لەم نێوانەدا سەرۆکی یەکێتی نانەواکان پێش بینی کردوە کە بە زوویی نرخی هەموو جۆرەکانی نان ٣٥ لەسەد بەرز دەبێتەوە. ئەو بە دیفاع لە پێویستی زیاد بوونی نرخی نان دەڵێ:" بە سه‌رنجدان بە زیاد بوونی هەزینەکانی ئێستا و سەقامگیری نرخی نان لە ماوەی ئەم سێ ساڵەی دواییدا، چوونه‌سه‌ر‌ی نرخی ئەم کالا ئەساسییە بە زەروری دەزاندرێت. "ئەو لە دیفاع لەم بە ناو زەرورەتەدا پەنا دەباتە بەر " عوزری خراپتر لە گوناه" و دەڵێ:" ئەگەر نرخی نان بەرز نەبێتەوە، نانەواکان بۆ قەرەبووی زیاد بوونی هەزینەکانیان، ناچارن گونكە هەویرەکان چکۆلە بکەنەوە و برژاندنی نان بە کرێکارانی نا شارەزا بسپێرن." بەم جۆرە هەموو دیاردەکان ئه‌وه‌مان پێ ده‌ڵێن کە بەزوویی شاهیدی گران بوونی نرخی نان تا ئاستی ٥٠ لەسەدیش بین. ئەوە لە حاڵێکدایە کە لە ساڵی ١٣٩٣دا، نرخی نان تا ٥٠ لەسەد بەرز بۆوە و لەو کاتەوە تا ئێستا نه‌هاتوه‌ته خوارێ.\nبڵاو کرانەوەی ئەم جۆرە هەواڵە لە لایەن سەرچاوەی نا ڕەسمی ڕژیمەوە بەشێک لە ئامادە سازی ڕەوانی ڕای گشتییە بۆ گران کردنی نرخی نان. شگردی ڕژیم لە ڕابردوودا ئەوە بووە کە لە ترسی ناڕەزایەتیی خەڵک سەرەتا زیاد بوونی نرخی نانی بە شێوەی ئازمایشی لە چەند ئوستان بە کردەوە دەرهێناوە و دواتر سەرتاسەری کردۆتەوە. له ڕاستی دا نان خۆراکی سەرەکی زۆربەی خەڵکی ئێران پێکدێنێ. بەبێ نان سفرەی گەلێک لە بنەماڵەکان، خاڵی دەبێت. گران بوونی نان، واتە برسی بوونی زیاتری کرێکاران و جەماوەری بێبەشی ئەم کۆمەڵگایە. هەر ئێستا لەنێو توێژی کەم داهاتی کۆمەڵگادا، بە هۆی بەهرەمەند نەبوون لە سەرەتایی ترین و پێویست ترین مادە خۆراکیەکانی وەک گۆشت، سەوزی، میوە، دانەوێڵە، هێلکە و هیتر، شاهیدی بڵاو بوونەوەی گەلێک نەخۆشی و چوونه‌سه‌ره‌وه‌ی ڕێژەی مەرگ و میری پێش وەختین. بە گران بوونی نان ڕێژەی کەمبودە خۆراکیەکان دیسانیش زیاتر و ئاسەوارەکانی سەرچاوە گرتوو لە بەد خۆراکی گەلێک زیاتر دەبێت.\nشەپۆلی نوێی گرانی تەنیا بە نرخی نان بەرتەسک نابێتەوە. لەم دواییانەدا نرخی چەند قەڵەم کالای خۆراکی دیکە زیادیان کردوە و لەوانە دەکرێ ئاماژە بە گۆشتی سور، گوشتی مریشک و برنج بکرێت. سەرۆکی یەکێتی فرۆشیارانی مریشک و ماسی باسی لە بەرز بوونەوەی گۆشتی مریشک کردوە و وتویەتی کە هەر ئێستا نرخی هەر کیلۆیەک گۆشتی مریشک لە ٨ هەزار و ٥٠٠ تمەن تێپەڕیوە. هه‌روه‌ها نرخی گۆشتی مەڕ لە کیلۆی ٢٣ هەزار تمەنەوە گەیشتۆتە ٤٠ هەزار تمەن.\nروحانی لە دەورەی هەڵبژاردندا وەعدەی دابوو کە هەم دۆخی کرێکاران باشتر دەکات و هەم دەرفەتی باشتر بۆ خاوەنکارانی کەرتی تایبەت فەراهەم دەکات. لەگەڵ شەپۆلێکی نوێ لە گرانی ئاشکرایە کە وەعدە پڕ لە ناکۆکیەکانی بە قازانجی خاوه‌نكاران و به زیانی کرێکاران بە کردەوە دەرهاتوون. کارنامەی دەوڵەتی روحانی هیچ شتێک نییە بێجگە لە توند بوونەوەی فەلاکەتی ئابووری بۆ زۆربەی خەڵکی ئەم کۆمەڵگایە، بێجگە لە خزمەتگوزاری گشتی گەلێک نزم تر، بێکاری گەلێک زیاتر، ئاوسانی بەرز تر، گرانی دیسانیش زیاتر، هەژاری زۆر بەربڵاو تر، و خەسارە کۆمەڵایەتیەكان بەرینترە، هیچی تر نەبووە. ئەوەیە ڕاستی و واقعیەتی وەعدەکانی روحانی بە خەڵکێک کە دەنگیان پێداوە.\nبەڵام وەبیر هێنانەوەی بە کردەوە دەرنەهاتنی وەعدەکانی روحانی و کەسانی دیکەی وەک ئەو دەردێک دەوا ناکات. لە هەمان سەرەتاشەوە هیچ شتێک لەوە زیاتر لە دەوڵەتی روحانی چاوەڕوان نەدەکرا. هێرشی تازەی ڕژیم بۆسەر ئاستی ژیان و بەڕێچوونی کرێکاران و خەڵکی هەژار، دەبێ وڵامی شایستەی خۆی وەربگرێتەوە. نابێ ڕێگه بدرێت کە ڕژیم ئەم دەستدرێژە ئاشکرایە بۆسەر ژیان و بەڕێچوونیان بە بەبێ باج و بە هاسانی تێپەڕێنێ و قەیرانی ئابووری خۆی چاره‌سه‌ر بكات و هەزینەی ئۆرگانە سەرکوتگەرەکانی لەنێو خۆی وڵاتدا و ده‌ستدرێژه‌كانی له ناوچه‌كه‌دا، بە قیمەتی توند بوونەوەی چەوساندنەوەی کرێکاران و دزینی نانی سەر سفرەی زۆربەی خەڵکی ئەم وڵاتە دابین بكات.\nئەوەی کە ئەمرۆ لەم وڵاتەدا روو ئەدات، چارەنووسی چار هەڵنەگری خەڵکێک نییە کە خوڵقێنەری هەموو سەروەت و نێعمەتەکانی ئەم کۆمەڵگایەن و لە سەر زەویەکدا دەژین کە پڕە لە هەموو ئیمکاناتێکی ژیانێکی ئاسودە و پڕ لە ڕیفاه. لە ئاوا بارودۆخێکدا و وەک هەمیشە بۆ ڕزگار بوونی جەماوەری هەژاری کۆمەڵگە لە ژێر باری قورسی ئاسەوارەکانی سەرچاوە گرتوو لە فەلاکەتێکی ئابووری کە ڕژیم بەسەر خەڵکیدا سەپاندوە، ڕێگایەک بێجگە لە ناڕەزایەتیی ده‌ربڕین و خەبات لەبەر دەمدا نییە. تەنیا ڕێگای بەرەنگار بوونەوە لەگەڵ ئەم هێرشە ئاشکرایە بۆسەر ئاستی بەڕێچوونی بێبەشانی کۆمەڵگە حه‌ره‌كه‌تی یەکپارچە و ڕیکخراوی کرێکاران و خەڵکی زەحمەتکێشە. لە کۆمەڵگایەکدا کە قیمەتی نان لە شەوێکدا زیاتر لە سی لەسەد بەرز دەبێتەوە، بۆچی حەقدەستەکان هەروا سێ جار لەژێر هێڵی هەژاریدان؟ خەبات لەدژی ڕەوتی روو لە سەری نرخی نان و باقی پێداویستیە سەرەتاییەکانی ژیان، خەبات لەدژی بێکاری و ئاستی لەخوارەوەی حەقدەستەکان، لە زومرەی مەیدانە گرنگەکانی بەرەوڕوو بوونەوە لەگەڵ ئەم ڕژیمە دژی خەڵکیەن.\nهیچ کەس نابێ بەدەست کەم بوونی مادەی خۆراکیەوە ئازار بکێشێ و بەهۆی ئەم کەمبودانەوە هەڕەشەی مەرگی لەسەر بێت. نابێ هیچ کەس لەبەر نەبوونی نان و دەرمان و مەسکەن گیان لە دەست بدات. بۆ کۆتایی هێنان بە گشت ئەم بێبەشیانە دەبێ یەکپارچە و یەکگرتوانە بێینە مەیدان. دابین بوونی نان و مەسکەن و بێهداشت و سڵامەتی و خزمەتگوزاری دەرمانی، مافی سەلمێندراوی گشت هاوڵاتیانه. ئەم مافە سەرەتاییانە دەبێ لە گەروی ئەم ڕژیمە دەربکێشرێن.


نەوزادى موهەندیس: گڕکانەکان، سووتێنەر و داخکەرى زەوى و مرۆڤایەتى! – WTARIKURD\nگڕکانەکان بریتین لە درزى هەبوو لە توێکڵ یان بەرگى ئەستێرەکاندا، وەکو زەوى،کە ڕێگە بە دەرچوونى پشکۆى گڕکانى یان خۆڵەمێشى گڕکانى دەدات یان دەرچوونى هەڵم و گازەکان لە ژوورە توێنەرەوەکان لە قوڵایى توێکڵى زەویدا ئەوەش ڕوودەدات لە دەرچەکان یان درزەکاندا.\nکەرەسە تواوەکان بەهۆى شلیانەوە دەجوڵێن بە پێى جۆرەکانى و شێوەى جیاواز لەسەر زەوى دروستدەکەن وەک گردۆڵکە قوچەکیەکان یان شاخە گڕکانیە بەرزەکان.\nلە جیهاندا نزیکەى 500 گڕکانى چالاک هەن کە 3/4یان پێیان دەوترێت بازنەى ئاگر لە زەریاى هندیدا،و بەرزترین شاخى چالاکیش لە کیشوەرى ئەمریکادا بریتیە لە شاخى ئاکونکاگوا لە ئەرجەنتین کە بەرزییەکەى دەگاتە 7 هەزار مەتر.\nناوى گڕکان Vulcano\nڕەنگە لە وشەى Vulcano ى ئیتالیەوە هاتبێت کە بەماناى ((شاخى گڕگرتوو)) یان وشەى Vulcanusى لاتینیەوە هاتبێت کە بەماناى ((خوداى ئاگر))ى ڕۆمانى دێت.\nبەشە سەرەکیەکانى گڕکانەکان:\n1. قوچەکى گڕکانى: بریتیە لە لاتەنیشتە داخوراوەکان لە ئەنجامى ژیلەمۆى گڕکانیەوە دروست بوون.\n2. دەرچە یان دەم: دەمى گڕکانە،کە ئاستى نزمترە لە سەر ڕووى زەوى و لە شێوەى دەفرێکدایە لەسەر ڕووى ئەستێرەکان لە کۆمەڵەى ڕۆژدا.\n3. دوکەڵکێش : بریتیە لەو بۆریە یان ڕێچکەیە لە نێوان ژوورى توێنەرەوە لە ژێر زەویدا و دەرچەى سەر ڕووى زەوى.توخمە تواوەکانى لێوە بەرزدەبێتەوە.\n4. هەورە گازیەکان: بریتیە لە هەورى هەڵمەکان و گاز و خۆڵەمێشى گڕکانەکان.\nلەکاتى تەقینەوەى گڕکانەکاندا،پاشماوەى بەردى ڕەق و توخمى تواوە و گازەکان دەردەچن:-\n1. پاشماوەى بەردى: لە ئەنجامى تەقینەوەى گڕکانى دەردەچێت لەسەر شێوە و قەبارەى جیاوازى ڕەق لە سەرەتاى تەقینەوەى گڕکانەکاندا.و دووجۆرن،پیرۆکلاسیکى شکاوە و پیرۆکلاسیکى نەشکاوە.\n2. گازەکان : لەکاتى چالاکبوونى گڕکانەکاندا گازى هەڵمى ئاو دەردەچێت بەبڕى زۆر و جۆرە هەورێک دروست دەکات و دواتر ئەم هەورە چڕ دەبێتەوە و بارانێکى بەخوڕ دەبارێنێت لە چوار دەورى گڕکانەکە.\n3. پشکۆ: بریتیە لە بارستەى شل کە گڕکانەکان دەریدەکات ، کە پلەى گەرمیەکەى لە نێوان 800-1200 پلەى سەدیدایە،زۆر چڕ و خەستن و جوڵەیان کەمە،و کۆدەبێتەوە و گردۆڵکە و شاخى بەرز دروست دەکەن.دوو جۆرى هەیە:\n• پشکۆى سووکى ڕەنگ کراوە\n• پشکۆى قورسى ڕەنگ تۆخ\n• توخمە گڕکانیەکانیش 3 جۆرن:\n1. ڕەق: بریتین لە بەشە بەردیەکان کە لە هەریەکە لە فڕێدراوە گڕکانیەکان و بەردى سووک و خۆڵەمێشى گڕکانى لەخۆدەگرێت.\n2. شل : بریتیە لە بەشە شلەکەى و دەجوڵێت لە دەرچەى گڕکانەکەوە بۆ ماوەى دوور.\n3. گاز : گرنگترین گازە دەرچوەکان،هەڵمى ئاو و پێکهاتە هایدرۆکاربۆنیەکان و دووەم ئۆکسیدى کبریتن.\nدابەشبوونى جوگرافیاى گڕکانەکان:\nدوو جۆر دابەشبوونى سەرەکى هەن بۆ گڕکانەکان:\n1. بەسەر دورگەى ئازور و کەنارى تێپەڕ دەبێت و دواتر پێچ دەکاتەوە بۆ شاخى خۆرئاوا لە ئەمریکا و هەندێک لەو گڕکانانە:\n• مەکسیک: 10 گڕکانى تیادایە.\n• ئەمریکاى باشوور: 2 گڕکانى تیادایە.\n• نیوزلەندا: 6 گڕکانى تیادایە.\n• جواناى نوێ: 30 گڕکانى تیادایە.\n• فلیپین: 20 گڕکانى تیادایە.\n• یابان: 40 گڕکانى تیادایە.\n2. ناوچەى تەوەرى دەریاى سپى ناوەڕاست:\n1. ئازور: 5 گڕکانى تیادایە\n2. کەنارى: 3 گڕکانى تیادایە\n3. ئیتالیا: 15 گڕکانى تیادایە\n4. ناوچەى ئەدریاتیک:9 گڕکانى تیادایە\n5. ناوچەى عەرەبى و ئاسیاى بچوک: 6 گڕکانى تیادایە.\n3. ناوچەى قەڕنى ئەفریقى :\n1. هاواى:5 گڕکان\n2. دورگەکانى گالاباگۆس:3 گڕکان\n3. ئایسلەندا:27 گڕکان\n4. ئەفریقیاى ناوەڕاست:5 گڕکان\n5. ئەفریقیاى خۆرهەڵات:19 گڕکان\n5.ناوچەى زەریاى هندى:\n1. ئالاسکا:20 گڕکان\nشێوەى گڕکانەکان :\n1. گڕکانى پاشماوە بەردیەکان\n2. گڕکانە گردۆڵکەییەکان\n3. گڕکانە چین چینەکان\nپۆلێنکردنى گڕکانەکان: زاناکان گڕکانەکان دابەشدەکەن بۆ دوو جۆر:\n1. گڕکانە زیندوەکان: ئەوانەن کە ڕەنگە لە ئایندەدا بتەقنەوە.\n2. گڕکانە مردوەکان: ئەوانەن کە جارێکى تر بە هیچ شێوەیەک ناتەقنەوە.\nبەشێوەیەکى گشتیش لە ناوچە گڕکانیەکاندا و لە ئەنجامى تەقینەوەى گڕکانەکاندا بوومەلەرزە دروست دەبێت لە ئەنجامى هەڵچوون و تەقینەوە و لەرینەوەى توخمە تواوەکانى گڕکانەکان.\nزاناکان تەقینەوە گڕکانیەکان دابەشدەکەن بۆ 3 جۆر:\n1. تەقینەوەى هاواى: توخمە تواوەکان تەنک و شلن.\n2. تەقینەوەى سترۆمپولى: توخمە تواوەکان ئەستورترە لە جۆرى هاواى.\n3. تەقینەوەى پلینى: توخمە تواوەکان زۆر ئەستورن.\nپێشبینیکردنى ڕوودانى گڕکانەکان:\nبەپێچەوانەى بوومەلەرزەوە دەتوانرێت پێشبینى تەقینەوەى گڕکانەکان بکرێت پێش ڕوودانى بەهۆى:\n1. بەرزبونەوەى پلەى گەرماى جێگەى گڕکانەکە.\n2. دەرچوونى گاز و هەڵمى ئاو.\n3. دروستبوونى هەورى تۆز و خۆڵ.\nهەربۆیە دەکرێت کە ئامادەسازى بکرێت بۆ خۆپارێزى لە ڕێگەى:\n1. چۆڵکردنى ناوچەکە لە مرۆڤ و زیندەوەران.\n2. دروستکردن و دانانى دیوارى ڕاگر و ڕێگریەکانى تر لەبەردەم هاتنە پێشى توخمە تواوە گڕکانیەکان.\nئاسەوارە زیانبەخشەکانى گڕکانەکان:\nگڕکانەکان زیان نەک هەر بە ناوچەکەى خۆیان دەگەیەنن بەڵکو زیانەکانیان دەگاتە ناوچە دوورەکانیش لەخۆیان کە بریتین لە:\n1. لەناوبردنى مرۆڤەکان: گڕکانەکان بەشێوەیەکى گشتى لەناوبەرن،ئەوەتا گڕکانى کراکانۆ لە نێوان جاوا و سۆمەترەى ئەندەنوسیادا 36 هەزار کەسى کردۆتە قوربانى.\n2. وێرانکردنى ئاوەدانى: هەموو ئاوەدانیەک لە گوند و شارۆچکە و شارە گەورەکانیش دادەپۆشێت و لەناویان دەبات بەتەواوەتى وەک ئەوەى لە شارى بۆمبى ئیتالیا لەساڵى 1979دا ڕوویدا و شارەکەى بەتەواوەتى داپۆشى.\n3. گۆڕینى سیماى سروشت: گڕکانێک لە کۆلۆمبیا پێش 15 ملیۆن ساڵ لافاوێکى گڕکانى دروستکرد کە گردۆڵکەیەکى بازلى دروستکرد کە ڕووبەرەکەى 500 هەزار کم2 بوو. لە هندستانیش هەمان شت ڕوویداوە.\n4. تێکدانى کەشوهەوا: دەبێتە هۆى دابەزینى پلەى گەرمى ناوچەکە بەهۆى بەرگرتنى تیشکى ڕۆژ بەهۆى هەورە تۆز و خۆڵیەکەوە.\nگڕکانەکان لە هەندێک کاتدا هەندێک سوودیان هەیە،بەڵام بەرامبەر زەرەر و زیانە مەترسیدار و گەورەکانیان سوودەکانى زۆر بچوکن کە بریتین لە:\n1. توخمە گڕکانیەکان دەوڵەمەندن بە کانزاکان کە دەچنە بوارى پیشەسازى و کشتوکاڵ وەک توخمەکانى پۆتاسیۆم و ئاسن و کبریت،هەروەها ئەو خاکەى کە دەوڵەمەندە بە پاشماوە گڕکانیەکان بە پیتترینى خاکن.\n2. ئەو کانیاوە گەرمانەى کە لە ئەنجامى گڕکانەوە دەتەقن سوودبەخشن بۆ تەندروستى و لایەنى پزیشکى و نەخۆشییەکانى پێست و ڕۆماتیزم.\n3. ئەو ئاو یان گازانەى کە لە گڕکانەکانەوە دەردەچن وەکو وزە دەتوانرێت بەکاربهێنرێن.\n4. دەرچە و دەمى گڕکانەکان دەبنە دەریاچەى ئاو کە تیرەکانیان دەگاتە 3کم یان دەبنە دەریاچە ترشەکان کە وەک سەرچاوەیەکى سروشتیان لێدێت.\n5. دروستکردنى گردۆڵکەکان.\n6. لە توخمە گرنگە دەرچوەکانى گڕکانەکان بریتیە لە توخمى کبریت.\nبەناوبانگترین کارەساتە گڕکانیەکان:\n1. گڕکانى فیرۆڤ: لە بۆمباى هیرکۆلانیۆم لە ساڵى 79 پ.ز و قوربانیەکانى 16000 کەس بوون.\n2. گڕکانى ئیتنا: لە سەقلییە لە ساڵى 1169 و 15-20 هەزار قوربانى لێکەوتۆتەوە.\n3. گڕکانى هیکلا : لە ئایسلەندا لە ساڵى 1783 و 9 هەزار قوربانى لێکەوتۆتەوە.\n4. گڕکانى باڕۆڵى: لە ئەندەنوسیا لەساڵى 1815 و 90هەزار قوربانى لێکەوتۆتەوە.\n5. گڕکانى کراکانۆ لە ئەندەنوسیا لە ساڵى 1883 و 40 هەزار قوربانى لێکەوتۆتەوە.\n6. گڕکانى مۆنت پیلییە: لە مارتینگ لە ساڵى 1902 و 40هەزار قوربانى لێکەوتۆتەوە.\n7. گڕکانى شاخى کیلۆد: لە جاوە لە ساڵى 1919 و 3 هەزار قوربانى لێکەوتۆتەوە.\n1. زانینى پێکهاتەى بەشى ناوەوەى توێکڵى زەوى و بەشى دەرەوەش لە بەرگى زەوى.چونکە توخمە دەرچوەکان لە 450 کم وە دەردەچن.\n2. ئاماژەدەر و دەرخەرى جێگەى فشارن لە بەرگى زەویدا.\n3. سەرچاوەى دروستبوونى هەندێک توخمى کانزایى بە سوودن.\n4. خۆڵەمێشى گڕکانەکان دەبنە هۆى بە پیتبوونى خاک.\n5. دەتوانرێت گەرمیەکەى بەکاربهێنرێت بۆ بەرهەمهێنانى وزەى کارەبا.\nهەندێک زانیارى هەمەجۆر و سەرنج ڕاکێش دەربارەى گڕکانەکان:\n1. گڕکانى تامۆمسیف لەساڵى 2013 دۆزرایەوە کە زاناکان ڕایانگەیاند کە گەورەترینە لە جیهاندا و ڕەنگە لەهەموو کۆمەڵەى خۆریشدا هەر گەورەترین بێت.کە 60 جار گەورەترە لە گڕکانى مونالوا بەڕووبەرى 120هەزار میلى چوارگۆشە کە بەهێندەى قەبارەى ولایەتى نیومەکسیکۆى ئەمریکا دەبێت.\n2. دوورترین ماوە کە پشکۆ و خۆڵەمێشى گڕکانى بڕیویانە گەیشتۆتە 70 کم کە گڕکانى لاکى بوە لە باشوورى ڕۆژهەڵاتى ئایسلەندا لە ساڵى 1873دا.\n3. گەورەترین تەقینەوەى گڕکانى لە 27/8/1883دا لە دورگەى کراکانۆ لە نێوان جاوا و سۆمەترەى ئەندەنوسیادا ڕوویداوە،کە 163 گوندى لەناوبرد و 40هەزار کەسى کردە قوربانى و پشکۆ ئاگرینەکانى بۆ بەرزایى 55کم هاویشتوە و ماوەى 10 ڕۆژى خایاندوە و تەپوتۆزەکەشى دوورى 5330کم بڕیوە.\n4. فراوانترین دەمى گڕکانى بریتیە لە گڕکانى توبا لە دورگەى سۆمەترە کە ڕووبەرەکەى 1775کم2.\nلەکۆتاییدا،گڕکانەکان دیاردەیەکى سروشتى توڕە و بێئامانن و لەدێر زەمانەوە ڕوویانداوە و سەرنجى مرۆڤى بۆ خۆى ڕاکێشاوە و کاریگەرى گەورەى کردۆتە سەر کردارى جیۆلۆجیا و پێشکەوتنى بەرگى زەوى و لەڕێگەى گڕکانیشەوە دەتوانرێت چەق و چاوگى بومەلەرزەکان دیاریبکرێن و لە ئێستادا زانستى گڕکانەکان بۆتە یەکێک لە لقە سەربەخۆکانى زانستى جیۆلۆجى بەناوى Volcanology.\nخۆشبەختانە لە کوردستاندا تائێستا گڕکان و تەقینەوەکانى ڕوویاننەداوە ، بەو هیوایەى هەموو مرۆڤایەتى و شارستانێتیە پێشکەوتوەکەشى سەلامەت و پارێزراوبن لە مەترسى و کاولکاریەکانى گڕکانەکان.


شارستانیه‌ت – پەڕە 7 – History Of Kurd\nHome / مێژووی ئیسلام / شارستانیه‌ت (page 7)\n2016-03-15\tشارستانیه‌ت, مێژووی ئیسلام لێدوان نووسین ناچالاککراوە لە مێژوونووسانی كۆن و نوێى مێژووی ئیسلامی\nمێژوونووسانی كۆن و نوێى مێژووی ئیسلامی نهاد جلال حبيب الله خوێنەری مێژووی ئیسلامی یان باشتر بڵێین توێژەری مێژووی ئیسلامی پێویستە رەچاوی بەراوردی نێوان دوو جۆر لە مێژوونووسی تایبەت بە مێژووی ئیسلامی بكات، مێژووووسانی پێشوو، مێژوونوسانی نوێ. مێژوونووسانی كۆن: مێژوونووسانی كۆنیش دابەش بون بەسەر چەند دەستەیەكدا: یەكەم: مێژوونووسانی …\n2016-03-14\tشارستانیه‌ت, مێژووی ئیسلام لێدوان نووسین ناچالاککراوە لە فەلسەفە چییە\nفەلسەفە چییە فەلسەفە بەشێكە لە زانستی مرۆیی كە باس لە وەڵام و پرسیار دەكات لە بارەی بابەتی زۆر گشتی و شوێنگەی مرۆڤ تیایاندا، بۆ نموونە ئایا ئەم جیهانە و پێكهاتە و شتەكانی بە شێوەیەكی گشتی ماددین؟ ئایا بە هاتنە بوونی یان هێنانەدی جیهان ئامانجێكی هەیە؟ ئایا ئێمە دەتوانین وەڵامی تەواوی …\n2016-03-14\tشارستانیه‌ت, مێژووی ئیسلام لێدوان نووسین ناچالاککراوە لە كورتەیەك لەمەڕ مێژووی فەلسەفە\n26/08/2012 كورتەیەك لەمەڕ مێژووی فەلسەفە ئاسۆ وەهاب بەپێی دابەشكردنە سوننەتییەكان، فەلسەفە دەكرێت بەسێ قۆناغەوە :- • قۆناغی یۆنانی . • سەدەكانی ناوڕاست . • سەردەمی نوێ . لەم دواییانەشدا چەند بیروڕایەك دروست بووە لەمەڕ قۆناغی چوارەم كە قۆناغی پاش سەردەمی نوێ (پۆست مۆدێرنە) ناو دەبرێت، دیارترین فەلسەفەش …\n2016-03-14\tشارستانیه‌ت, مێژووی ئیسلام لێدوان نووسین ناچالاککراوە لە پەیوەندی نێوان ئایین لەگەڵ فەلسەفە\nپەیوەندی نێوان ئایین لەگەڵ فەلسەفە د: حەسەن حوسێن سدیق لە نێوان فەلسەفە و ئایندا پێوەندیکی توندوتۆڵ هەیە کە هیچ کەمتر نییە لەو پێوەندیی کە لە نێوان فەلسەفە و زانستدا هەیە، هەروەها هیچ ناکۆکییەک لە نێوانیانیدا نییە، چونکە فەلسەفە لە بنەڕەتدا لە باوەشی ئاینەوە سەری هەڵداوە و باشترین بەڵگە بۆ ئەم …


هاوپه‌یمانێتی هێزه‌عیراقییه‌کان: هیچ خواستێکمان بۆ وەرگرتنی پۆستی سەرۆک وەزیران نیە، بەڵام پشتیوانی لە کاندیدی شیعەکان دەکەین - SAHAR KURDISH (Sorani)\nهاوپه‌یمانێتی هێزه‌عیراقییه‌کان: هیچ خواستێکمان بۆ وەرگرتنی پۆستی سەرۆک وەزیران نیە، بەڵام پشتیوانی لە کاندیدی شیعەکان دەکەین\nکانونی یه‌که‌م 04, 2019 16:26 Asia/Tehran\nهاوپه‌یمانێتی هێزه عیراقییه‌کان که محه‌مه‌د حه‌لبوسی سه‌رۆکایه‌تی ده‌کات هه‌ڵوێستی هاوپه‌یمانێتیه‌که‌ی له‌سه‌ر وه‌رگرتنی پۆستی سه‌رۆک وه‌زیران ڕاگه‌یاند و جه‌ختیکرده‌وه، "هیچ خواستێکیان له‌سه‌ر وه‌رگرتنی ئه‌و پۆسته نییه،یەڵام پشتیوانی لەکاندیدی شیعەکان دەکەین.\nبە پێی ڕاپۆرتی کەناڵی ئاسمانیی سەحەر بەگێڕانەوە لە ماڵپەڕی خەندانەوە، ئه‌حمه‌د مه‌زهه‌ر جبوری لە بەرپرسانی هاوپه‌یمانێتی هێزه عیراقییه‌کان وتیشی: وه‌ک هاوپه‌یمانێتی هێزه عیراقییه‌کان پۆستی سه‌رۆک وه‌زیرانمان ناوێت، بەڵام پشتیوانی هاوسه‌نگی نیشتمانیی نێوان لایه‌نه‌کانیش ده‌که‌ین له‌چوارچێوه‌ی پاراستنی ده‌ستوری هه‌مییشه‌یی عیراقدا.\nناوبراو ئەوەشی خستەڕوو کە: بارودۆخی ئێستای وڵات هیچ قه‌یرانێکی دیکه هه‌ڵناگرێت و له‌سه‌ر هه‌موانیش پێویسته به‌جێبه‌جێکردنی داواکاری و پرۆژه گرنگه‌کان،هه‌وڵبده‌ن بۆ تێپه‌ڕاندنی قۆناغه‌که.\nجبوری پشتیوانی هاوپه‌یمانێتیه‌که‌شی دوپاتکردوەته‌وه بۆ کاندیدی کوتله‌ی شیعه‌کان به‌مه‌به‌ستی وه‌رگرتنی پۆستی سه‌رۆک وه‌زیران.\nهاوپه‌میانێتی هێزه عیراقییه‌کان که محه‌مه‌د حه‌لبوسی، سه‌رۆکی ئه‌نجومه‌نی نوێنه‌رانی عیراق سه‌رۆکایه‌تی ده‌کات ٣٢ ئه‌ندامی لە پەرلەماندا هەیە.ئه‌وه‌ش له‌کاتێکدایه له‌چه‌ند ڕۆژی ڕابردوودا هه‌ریه‌ک له‌کوتله‌ی سائیرون و ده‌وڵه‌تی یاسا ڕه‌تیان کردووەته‌وه کە، پۆستی سه‌رۆک وه‌زیران وه‌ربگرن و خواستیشیان له‌سه‌ر وه‌رگرتنی ئه‌و پۆسته هه‌بێت.\nرابەری رەوتی سەدر لە بارەی گەڕانەوەی توندوتیژی بۆ عێراق وشداری دەدات


گرنگی هه‌رێم كوردستان ئه‌را جه‌هان - شـه‌فـه‌ق نيـوز\nگرنگی هه‌رێم كوردستان ئه‌را جه‌هان\nله‌یوا له‌هه‌رێمه‌گه كردگه ك له‌گشت ئاسته‌یل بووگه جی بایخ وگرنگی وڵاته‌یل جه‌هان وهه‌میش خوڵقاندن په‌یوه‌ندی پۆزه‌تیڤ سیاسی وئابووری وكلتوری وه‌ل دنیای خارج ، وتیوه‌نیم ئه‌و لایه‌نه‌یل موهمه وه‌ی جوره ناوبوه‌یم :\n١- ئاست ئابووری : هه‌رێم كوردستان له ئاست ئابووری بویه‌سه جی بایخ وڵاته‌یل جه‌هان وهه‌میش بویه‌سه جوگرافیا‌یگ پڕبایخ چ له‌ئاست ناوخوه‌یی وچ له ئاست ده‌ره‌كی. ئمجا ئی بایخداریه‌ی هه‌رێم كوردستان چه‌ن روی دیری له‌وانه‌یش : فه‌ره‌یی كانزا سرووشتیه‌گان له هه‌رێم كوردستان وه‌تایبه‌ت له سه‌رچاوه سروشتیه‌گان جوورنه‌فت وغاز سرووشتی . روی تریشی : سیستم سیاسی سه‌رمایه گوزاری هانده‌ر ك ئه‌ڕا سه‌رمایه گوزاری ناوخوه‌یی وبیگانه جی سه‌رسامیه . ئی بایخ هه‌رێم كوردستانه له ڕوی ئابووریه‌و له‌ی ساڵه‌یل دویاخره وه‌شیوه‌یگ وه‌رچه‌و ده‌ركه‌فتگه . ئی ده‌ركه‌فتنه‌وهانداین سه‌رمایه‌گوزاریه پشت وه‌هویچ ئایدیۆلۆجییگ حزبی وسیاسی رێزدارنێچیرڤان بارزانی سه‌رۆك حكومه‌ت هه‌رێم نه‌وه‌ساس ؛ به‌ڵكم توانایی وهوشیاری و زیره‌كی و لێهاتگی نێچیرڤان بارزانی هانده‌ر ئه‌وڕاسی گرنگ وپڕبایخه‌سه ك هیشتگه كۆمپانيا‌یل گه‌ورایگ جوور دانه‌غاز وDNO وچه‌ندین كۆمپانيای جه‌هانیتر وه‌تایبه‌ت كۆمپانيه‌يل توركی وئیرانی وئیتاڵی روی بكه‌نه هه‌رێم كوردستان وسه‌رمایه‌یل خوه‌یان له هه‌رێمه‌گه‌مان بخه‌نه‌وكار . بیجگه ئه‌وانه‌یش هه‌رێم كوردستان ده‌روازه‌یگ گرنگ ئابووریه له رووژهه‌ڵات ناوڕاس ؛ ئه‌ی گرنگی ئابووریه ئه‌وه به‌خشاسه كوردستان ك شوین سیاسی دیاری و وه‌هێزیگ له كۆمه‌ڵگه‌ی ناوده‌وڵه‌تی داشتوود وبووگه قورسایی سیاسی كورد له دیدگای جه‌هان ئمڕوو.\n٢- ئاست سیاسی : پایگای سیاسی هه‌رێم كوردستان پایگایگ پڕبایخه له كۆمه‌ڵگای ناوده‌وڵه‌تی ؛ سیستم سیاسی حوكمڕان له هه‌رێم ئی كه‌ش وهه‌وای پۆزه‌تیڤه له مامه‌ڵه كردن وه‌ل دونیای خارج وه‌دی هاوردگه و دیدگای سه‌ركردایه‌تی سیاسی كورد له مامه‌ڵه كردن وه‌ل ده‌یشت هه‌رێم دیدگایگ شه‌فاف وئاشكرا بویه‌ودایم له‌بان پره‌نسیپ رێزگردن له وه‌راوه‌ر كاركردگه وده‌سپێشخه‌ریش بویه له مامه‌ڵه كردن ئیجابی چ وه‌ل وڵاته‌یل هاوساو چ وه‌ل وڵاته‌یل عه‌ره‌بی وبیگانه وهه‌میشه قاپیه‌یل سیاسی خوه‌ی وازكردگه وجووریگ له نه‌رمی له مامه‌ڵه كردن به‌رجه‌سته كردگه ك سه‌رنج كۆمه‌ڵگای ناوده‌وڵه‌تی وه‌ره‌و لای خوه‌ی كیشاگه‌و كاریگ كردگه ك بایخ ئی هه‌رێمه دایم له حاڵ په‌ره سه‌نن بوود . خاڵ پوزه‌تیڤتر سیسته‌م سیاسی هه‌رێم كوردستان فه‌راهه‌م كردن وبه‌رجه‌سته كردن ئه‌و ئازادیه‌سه ك ئمڕوو باڵ كیشاسه مل سه‌راسه‌رعراق وڕیزگردن له حقوق ئنسان وگام ئه‌ڵگردن جددی وه‌ره‌و دیمۆكراسی ؛ گشت یانه ڕێزسیاسی ئه‌را هه‌رێم كوردستان دابین كردگه ، خاڵیگتر گرنگ ئی هه‌رێمه له په‌یوه‌ندی وه وڵاته‌یل دونیا ئه‌وه‌سه ك هه‌رێم كوردستان ئمڕوو جوورقه‌واره‌یگ سیاسی – یاسایی ئعتراف وه‌پی كریاگه چ له ئاست عراق وچ له ئاست جه‌هان ك هه‌رئی خاڵه‌یل پۆزه‌تیڤه‌سه ك ئی هێزو قورسایی سیاسی گه‌ورا به‌خشیه‌سه هه‌رێم كوردستان . له‌شوین ٩\_٤\_٢٠٠٩ بارودوخیگ له‌عراق هاته دی ك هه‌رێم كوردستان وه‌شیوه‌ی ره‌سمی له ده‌ستورهه‌میشه‌یی عراق جوورهه‌رێمیگ فدراڵی ناسریا وئی خاڵه وه‌رچه‌رخانیگ گرنگ بێ وینه‌یگ ئه‌را هه‌رێم كوردستان بوی و چوارچیوه‌یگ ده‌ستوری ویاسایی دا مامه‌ڵه كردن هه‌رێم كوردستان وه‌ل دونیای خارج وهه‌میش بویه هانده‌ریگ ئه‌را ئه‌وه‌گ وڵاته‌یل جه‌هان وه‌تایبه‌ت وڵاته‌یل هاوسا په‌یوه‌ندی ئابووری وسیاسی وه‌ل هه‌رێم كوردستان به‌رقه‌راربكه‌ن وئی هه‌رێمه بویه ده‌روازه‌ی په‌یوه‌ندیه‌یل عراق وه‌ل جه‌هان ویه‌یش قورسایی زیاتریگ دا كوردستان . ئاشكرایشه ك هه‌رێم كوردستان له فه‌ره رویه‌وه له‌و په‌یوه‌ندیه‌یله سوودمه‌ن بویه وله سیاسه‌ت وڵاته‌یل رووبه‌ر وه‌نرخ وبه‌هاداریگ وه‌ده‌س هاوردگه . ئه‌وه‌گ ئشاره وه‌پی كردیم گرنگی وبایخ هه‌رێم كوردستان له ئاست ئابووری وسیاسی بوی ؛ وه‌ل ئه‌وه‌یشا گرنگیه‌یلترجوور فه‌رهه‌نگی وكلتوری ورووشنهیوری ؛ گشت یانه وه‌یه‌كه‌وه ديمه‌ن دروسیگ له هه‌رێم كوردستان نیشان ده‌ن له مامه‌ڵه كردن وه‌ل جه‌هان خارج وئه‌و تایبه‌ته‌مه‌ندیه‌یل كلتوری ورووشنهویریه‌یله بوینه‌سه ته‌واوكه‌ر ئاست ئابووری وسیاسی بایخدار هه‌رێم له په‌یوه‌ندی وه‌ل كۆمه‌ڵگای ناوده‌وڵه‌تی .


نیشاندانی جدیبوون لەجەدەلی سیاسیدا پێویستە؟! – hkkurdistan\nHome 6 هەڵبژاردە 6 نیشاندانی جدیبوون لەجەدەلی سیاسیدا پێویستە؟!\nنیشاندانی جدیبوون لەجەدەلی سیاسیدا پێویستە؟!\nهاوڕێ سامانی ئازیز:\n“وەلامە پێویستەکەتم” خوێندەوە، کەبەداخەوە هەرگیز وەڵامی من نەبوو!. تەنانەت کەمترین ئاستی جدیبونت لەجەدەلی سیاسیدا، لەخۆت نیشان نەدا. چونکە تۆ خۆت بەناردنی نامەی ئیستقالەکەت بۆ هەمو پەیوەندیەکانت لەئاست بزوتنەوەکەدا و بەبڵاوکردنەوەی ئاشکرای ١٢تێزەکەت، هەم چەندین حوکمی ناڕەوات بەسەر دوو حزب و بزوتنەوەیەکدا داوە و هەم کۆمەڵە باسێکت فڕێداوەتە مەیدانەکەوە، بەئەمەش دەرگای جەدەلێکی سیاسیت خستۆتە سەرپشت، کەبێگومان دەبێ چاوەڕوانی ئەوەش بیت وەڵام بدڕێیتەوە؟. بەڵام کاتێک کەمن لەسەر بۆچون وتۆمەتەکانت کەوتمە وەڵام وڕەخنەگرتن، تۆ بەمن دەڵێێت”کاری ترم هەیە”!. ئایا ئەمە جدی بوونە لەجەدەلی سیاسیدا؟. ئایا ئەمە نێشانەیەک نیە بەوەی کە نە قسەو بۆچونەکانی ناو ئیستقالەکەت بەجدی بگرین و نە ١٢ تێزەکات وەک باسی جدی سەیربکرێت؟ وە تەنانەت بڵێم بەداخەوە وەلامەکەشت بۆ من هیچ نیشانەیەکی جدی بونی تێدا نیە!.\nهاوڕێ سامان، من پێشبینی ئەوەم دەکرد کەتۆ ئەم شێوازە لەهەڵچون وبێوەڵامی و بەلاڕێدا بردنی باسەکان بگرێتەبەر، هەرەوەها پێشبینی ئەوەم دەکرد کەلە خۆتەوە حوکم وتۆمەت دەرکەیت و ووشەو دەستەواژەی ناڕەوا فڕێدەیتە سەر شانی بەرامبەرەکەت و بەزمانی تەحقیرکردنی کاری کەسان و بەکەم گرتنیان، بدوێیت وناوی بنێت جەدەلی سیاسی!. چونکە پێشتر لەسەر ئەم شێوازەت بەعەلەنی وتم کەتۆ هێندەی بەشوێن “خۆم وخۆم ڕاستم و خۆم نوسیومە وخۆم باسم هەبوە، خۆم میحوەرم، خۆم کاتم نیەو خۆم کاری گەورەم هەیە” کەوتویت، هێندە بەشوێن دەرخستنی ڕاستیەکانەوە نیت. ئەوەش بزانە من هەرگیز نەم ویستووە نیگەرانت بکەم و بکەویتە ئەم جۆرە هەڵچون و دەربڕینانەوە کەگوایە وەڵامی منت داوەتەوە!، بەڵام چیبکەم کارێک کەتۆ کردوتە پەرەپێدانە بەسەرلێشێواوی و پەرتەوازەیی بزووتنەوەی کۆمۆنیستی و دەرچونە لە هەر جۆرە بەرپرسیارێتیەک، کە ناکرێ بێدەنگی لێبکرێ..\nدەرکردنی حوکمی ناڕەواو و بێ پاساو لەدژی تەجروبەی بزوتنەوەیەک و دوو حزب، کەسەدان و بگرە هەزارن ئینسان زەحمەت و قوربانیان لەپیناودا داوە، منی ناچارکرد لەدژی بۆچونەکانت، نەک لەدژی خۆت وەک هاوڕێیەکی دێرینەم، هەڵوێست بگرم، چونکە تۆ نەک هەرپاساوەکانت بۆ تێکدانی ڕیزی حزب و بزووتنەوەکە ناڕەواو نادروستە، بگرە ڕێگایەکت نەخستە بەردەم من وچەندین هاوڕێی تر کە هاوکۆمیتەو هاوخەباتی دەیان ساڵەت بوون. ئاخر وەختێك تۆ دەڵێیت تەجروبەکەمان “فەشەل” بوو، “لمی بیابان” بوو، ئەی نابێ بەوانیش بڵێت وفرسەتیان پێ بدەیت کە”تکایە ئەم فەشەل ولمە” درێژە پێ مەدەن وژیانی خۆتان ئاسودە بکەن، وەیان ئەگەر دەرگایەکی ئومێدت لایە ئەوانیش بخەیتە ڕیزی خۆتەوە؟.. بەداخەوە تۆ لەوەڵامەکەتدا هیچ شتێکت لەسەر ئەمە نەوتوە وهێشتا هەر پێت وایە هیچکەس لەتۆ”ڕاستگۆتر، بەویژدانتر، مارکسیستر، دڵسۆزتر بۆ چینی کرێکار، بۆ هاوڕێکانی، بۆ چێ وچیتر.. نەبووەو نییە!. و لێرەشەوە زەربەیەکت لەکۆمۆنیزم ویەکیەتی وئینسجامی کۆمۆنیستەکان دا و ڕۆیشتیت.. ئەمە ناوەڕۆکی قسەکانی من بوو بۆتۆ. کەچی تۆ لە “وەڵامە پێویست”ەکەتدا لە جیاتی سەرڕاستانە وەڵامی ئەوانە بدەیتەوە، پەنا بۆ هەڵچون و تانە و تەشەری شەخسی دەبەیت. بەڕاستی بەداخەوەم بۆت!.\nهاوڕێ سامان، وەختێک من وەڵامی تۆم دایەوە دەمزانی کە تۆ جیاوزیت هەبوە لەسەر موسڵ وڕیفراندۆم وچێ وچیتر…، تەنانەت دەمزانی لە”سەنتەری دراساتی مارکسیسستی”دا بۆچی بەشدار بویت، هەروەها دەمزانی پەشیمانی زۆرت کێشاوە، قسەی من لەسەر هیچیەک لەمانە نییە. بەڵکو لەسەر ئەوەیە کە تۆ ناتەوێت باس لەو موفاجەئەیە بکەیت کە من و دەیان هاوڕێی وەک منت تێدا ڕاگرت وکارتی ئیستقالە دانەکەت تیا هەڵبڕی! کارتێک کەنەهیچ کاتێک و نە لەماوەی ٦ سالێ بێبڕواییتدا ئێمەت لێ ئاگادار نەکردەوە، ئەمە ئەو بەرپرسیارێتیەیە کەتۆ ناتەوێ بچی بەلایدا… کەوایە ناهەقیم مەگرە ئەگەر جاریكیتر ئەوە بەڕوتا بدەمەوە کەتۆ ناتوانیت هەروا بەسادەیی لەبەرپرسیارێتی بەرامبەر بەتەجروبەیەکی چەندین ساڵە، کەبەژیانی دەیان وبگرە سەدان کەسیترەوە پەیوەستە، دەرچێت وهەمو ئەو حوکمە ناڕەوایانەی کەداوتە بخەیتە سەرشانی ئەوانەی لەحزبداماون؟،\nئێستاش ڕێگام بدە با لەسەر هەندێک خاڵ ڕاوەستم کەلەوەلامە پێویستەکەدا، هاتوە :\n١/ هاوڕی سامان، ببورە من “بەزمانی فاشیون ” قەسەناکەم، بەڵکو بەزمانی بەرپرسیارێتی قسەدەکەم، ئەم زمانەشم بەسادەیی ئەوەیە: تکایە ئەوەی بۆخۆت بەڕاوە دەبینیت، کەلەسەر کەسانیتر دەێڵێیت، ئەوەش بۆ هاوڕێیانی خۆت بەڕەوا ببینە!. تۆ دوێنێ سەرزەنشتی هاوڕێ موئەیەدت کرد، کەفرسەتی نەداو دەیتوانی لەحزبدا بمێنێتەوە. تەنانات باسی کرێکاری بون وچی وچی تری ئەوت بەپاسا و “پڕوپاگەندە بۆخۆکردن” لەقەڵەمدا، کەچی ئەوە بەپڕوپاگەندە کردن بۆ خۆت نازانیت، کاتێک بۆ کردنەوەی گرێی بێبڕوایت بەحزب، نا بەرپرسانە دەستت برد بۆ پەرتەوازەکردنی ڕیزی بزوتنەوەی کۆمۆنیستی وحوکمی”حزب فەشەلی هیناوە”، “حزب ڕەمڵی ونا کرێکاریە”، دەرکەیت و کاتێکێش من ئەم ڕاستیەت بەرەوڕو دەکەمەوە کەچی پێم دەڵێت “خەسرەو دەستوپێی ونکردوە”، “ڕاستیەکانی هەڵگەڕاندۆتەوە”!، ئایا ئەمە شێوازێکی دورستە لەجەدەلی سیاسیدا؟ لەڕاستیدا هەرکەسێک تەنها بەراوردێکی سادە بکات لە نێوان نوسراوەکەی من و وەڵامە پێویستەکەی تۆدا، بەڕۆشنی بۆی دەردەکەوێت کە کێ دەست و پێی خۆی ون کردوە و کێ ڕاستیەکانی هەڵگەڕاندۆتەوە!\n٢/ هاوڕێ سامان: وەڵامی تۆ بۆ ئەوەی کەمن دەڵێم “بوارت نەدا بەمن وهاوڕێیانی تر تا لە ئیستقالەکەتدا شەریک بین”!!، ئەوەیە کە حەواڵەی کتێبەکەی هاوڕێ سالارمان بکەیت و بڵێیت: “کە سامان لەسەر پێکهێنانی حزب پێش١٠ساڵ چۆن باوەڕی گۆڕاوە”.. ئۆکەی هاوڕێ سامان تۆ هەقی خۆتە کەی ڕای خۆت بگۆڕی، بەڵام ئایا بەهێنانەوەی ئەم نمونەیە مەبەستت ئەوەیە کەبڵێت١٠ساڵە من لەکتێبێکدا ڕام گوڕیوە ئێوە پێتان نەزانیەوە!. ئایا تۆ باس لەکێ دەکەیت سامانی ١٠ساڵ لەمەوبەری ناوکتێبێک، یان ڕابەری حزب وبزوتنەوەیەک؟ بەدڵنیاییەوە پرسیاری من ڕوی لە هاوڕێ سامانی دامەزڕینەری حزب، سکرتیری کۆمیتەی ناوەندی، ئەندامی مەکتەبی سیاسی بەردەوامی حزب وبەرپرسیار لەچەندین پۆست وئەرکی حزبی و جولانەوەکەدا، کەوایە هێنانەوەی ئەم نمونەیەش ناتوانێ سەر ڕاستانە وەڵامی ئەوە بداتەوە کەتۆ “بوارت بەهاوڕێیانی خۆت نەداوە”، چونکە تۆ ناتەوێت ئەو هەموو کۆنگرەو پلنۆم وکۆبونەوەو دیدارە حزبی وشەخسیانەی کەلەماوەی ئەم ١٠ ساڵەدا ئەنجام دراون وەک شوین وجێگایەکی موعتەبەر بۆ خستنەڕووی باس و خواستەکانت وەربگریت وڕاشکاوانە”باوەڕی گۆڕاو”ی خۆت، هەرلەوێدا لەگەڵ هاوڕێ پڕئیفتخارەکانی خۆتدا باسبکەیت!. ئایا بەڕاستی کتیبەکەی هاوڕێ سالار ئەو شوێن و جێگایەیە، یان حزب وئۆرگانەکانی، بۆ دانی پەیامی خۆت بەهاوڕێیانت و بەبزوتنەوەی کۆمۆنیزمی کرێکاری سەبارەت بەوەی “ڕات گۆڕاوە”؟. ئەگەر هەموو ئەم ڕاستیانە هێشتا بەلاتەوە هیچ نین، کەوایە بم بەخشە ئەگەر جارێکیتریش لێتان بپرسم کەبۆچی لەم دەساڵەدا، (پێشتر بیبڕوایی ٦ ساڵ بوو ئیستا بوە بە١٠ساڵ!!) ئەم ڕاگۆڕینەو هۆکارەکانی لەگەڵ هاوڕێیانی چەندین ساڵەتدا باس نەکرد وشەریکت نەکردن لەدۆزینەوەی ڕێگای دەربازبوون. بەڵكو یەکسەر لەوپەڕی بێخەبەریدا بانگەوازی ئینشقاق و پەرتەوازەییت کرد، گوایە بەمە خۆت لەبەرپرسیارێتی حزب و جوڵانەوەیەک دەربازکردوە!… ئێ ڕەخنەی منیش هەر لەسەر ئەمەیە کەتۆ ١٠ یان ٦ ساڵ بێبڕوا بویت(دیارە بەهەقی خۆتەوە) بەلام باسی ناکەیت و یەکجێ دەچیتە کۆبونەوەیەکەوە وبەشەفەیی ڕادەگەیەنیت ئیستقالە دەدەم و دوڕۆژ بۆ هاوڕێکانت کات دیاری دەکەیت و دواتر نامەیەکی ئیستقالە دەنێریت ودەڵێیت من “جیاوزی قوڵ وقولترو یەکجار قوڵ”م هەیە!! ئایا ئەمە هاوڕێیانەیە!، بەرپرسیارانەیە!، کۆمۆنیستی و خەباتکارانەیە!!، ئایا ئەم ڕەوشتە هیچ هەقیک بەخۆت و پاساوەکانت دەدا، تا گێژاوێک دروست بکەیت و دواتریش بکەویتە سەروگوێلاکی حزبەکان و بزوتنەوەکە؟!.\n٣/ هاورێ سامان، بەدەاخەوە کەتۆ باز دەدەیت بەسەر هەمو شتێکداو دەست دەبەیت بۆ هەرشتێک تا لەو ڕەخنانە خۆت قوتارکەیت و بیسەلمێنێت کەهەرخۆت ڕاستیت وڕاستی تەنها بەلای خۆتەوەیە! ئەوەتا باسی “سەنتەری لێکۆڵینەوەی مارکسیستی..ت” هێناوەتە نێو جەدەلەکەوە بەبێ ئەوەی لەباسی مندا هیچ ئاماژەیەکی پێ کرابێت. دیارە ئەمەشت هەر بۆ ئەوەیە واخۆت هەڵخەیەت کەباسی جیاواز وگرنگت هەبوە وبەمن بڵییت “خەسرەو تێبگات کە سامان باسی هەیە و قسەی هەیە”!!. بەلام هێنانەوەی ئەم کەیسە چ ڕاستییەک ڕون دەکاتەوە؟!\nسەرەتا بەجۆرێک باسی سەنتەر دەکەیت تا خوێنەر وابزانێت لەداهێنان ودەستپێشخەری خۆتە، بەتایبەتی کەدەڵێیت من “مسۆدەی ڕاگەیاندنی سەنتەری دراساتی مارکسی”م نوسیوە. لێرەشەوە دەتەوێت پێمان بڵێیت ئەم سەنتەرە بە هەوڵ وتێکۆشانی خۆم ولەڕاستای بۆچونەکانی ئێستامدا بووە، هاوکات ئەمەش وەک بەڵگەیەک بۆ لەسەرهەق بوونی خۆت دێنێتە نێو جەدەلەکەوە؟!. نەخێر هاوڕێم، نەبیرۆکەی دامەزرانی سەنتەر مبادەرە و داهینانی تۆ بووە، وەنە مسۆدەکەشی لەڕاستای بۆچونەکانی ئیستا وڕەوتی بێبڕوایی وپەشیمان بوونەوەتدا بوە لەحزب. من لێرەدا حەق بەخۆم نادەم کە خوێنەرانی ئەم دێڕانەم ڕووبەڕووی مێژوی پرۆژەیەک بکەمەوە کە هیچ ئاشانایەتیەکیان لەسەر نیە. بەلام وەک کەسێکی بەشدار لەم کەسیەدا دەتوانم بڵێم کەباسی سەنتەر یەک تۆزقاڵ حەقانیەت نە بەهەوڵی پەرتەوازیەت ئەداو نەبەو باوەڕانەی کە ئەمرۆ پێوەی سەرقالی. بەداخەوەم کەتۆ ڕاستیەکان وەک خۆی باس ناکەیت، تەنها بەوجۆرە نەبێت کەبەرژەوەندیت بیخوازێ. تۆ ناتەوێت واباس بکەیت کەسپاردنی ئەرکی ئامادەکردنی مسۆدەی ڕاگەیاندنی سەنتەرەکە بەتۆ تەنها کارێکی تەکنیکی و دوای موناقەشاتێکی هاوبەشی هەمو هاوڕێیان بوو، نەک وەک ئەوەی داهێنانێکی شەخسی خۆت بێت!. هەروەها تۆ ڕاستدەکەیت کە سەنتەری ناوبراو بۆ ئەو باسانەبوو کە” لەنێو حزبدا وەڵام وەرناگرێتەوە”، بەڵام ئەوەش بسەلمێنە کەسەنتەر شوێنێک نەبوو بۆ برەودان بە سەر لێشێواوی و پەرتەوازەیی لەجوڵانەوەکەماندا. بەڵکو بڕیاربوو لەڕێگای ئەم سەنتەرەوە وەڵام بەو گڕێ و گۆڵانە بدەیەنەوە کە جۆڵانەوەکەمان لەغیابی مەنسور حیکمەتدا ڕوبەروی بۆتەوە، کەچی بەداخەوە ئێستا خەریکیت ئەم نمونەیەش بەقازانجی خۆت وجیاوازیە قوڵەکانی خۆت بەهەڵگەڕاوەیی باس لێوەدەکەیت!. لەم بارەوە هەرخۆت نوسیوتە:\n“سەنتەری لێکۆڵینەوەی مارکسیستی دامەزراوەیەکە بۆ باس و توێژینەوەی مارکسیستانە سەبارەت بە کۆمۆنیزم و شۆرشی کۆمۆنیستی، هاوکات هەوڵدەدات لە ڕوانگەی مارکسیزمەوە “هەوڵ دەدات” لێکؤڵینەوەو بەدواداچون “بکات لەسەر” بۆ لایەنە جۆراجۆرەکانی خەباتی چینایەتی کرێکار بکات ولەم پەیوەندەشدا تێدەکۆشی بۆ بەدەستەوەدانو “لە هەمان کاتدا سەنتەر کار دەکات بۆ” بەرجەستەکردنەوەی رەخنەی مارکسستی وچیانیەتی لە بونیادی فکری و تیوری و سیاسی رەوتە کۆمەڵایەتیەکانی بورژوایی لە وانە لیبڕالیزم ودیموکراسی و ناسیۆنالیزم و ئیسلامی سیاسی، … ”\nدەی هاوڕێ سامان ئەم قسانەی خۆت چ باسێکی تێدایە کەتەئیدی وازهێنان لەحزب و پەشیمان بوونەوە لەپێکهاتنی حزب و تەجدید نەزەر لەکۆمۆنیزمی کرێکاریدا بکات؟. ئایا ئەوە منم تۆمەتی بێبناغە” دەبەخشمەوە یان ئەوە تۆیت بەهەر نرخێک بووە بەڵگە بۆ هەوڵی پەرتەوازەیی ئەمڕۆت و ئینشقاقەکەت بهێنیتەوە!.\nهاوڕێ سامان: ببورە کەتۆ ناچاردکردووم لەبارەی سەنتەرەکەوە ڕاستی زیاتر بڵێم بەتایبەتی کاتێک دەڵێیت “پرۆژەکەمان فەشەلی هێناو نەما، سەڕەرای هاوار وخواستی من” دواتریش دەلێیت” فەشەلمان هێناو نەمان توانی جەدەلەکە بەرینە پێشەوە. جا بۆ نەمانتوانی تازە ئەوە گرنگ نیە”.\nبەداخەوەم بەم قسانە دەتەوێت لەلایەکەوە ئەوە بڵێت کەتەنها تۆ خوازیاری مانەوی سەنتەرەکە بویت و ئەوانیتر هیچ، وە لەلایەکیتریشەوە، زۆر بەسادەیی هیچ قسەیەک ناکەیت کەبۆ نەمانتوانی سەنتەرەکە ڕابگرین و” هاوارو خواستی تۆ” نەخنکێنین؟ ئایا پرسیارت لەخۆت کردووە کەبۆ ٤ کەس لە٥ کەس نەیتوانی لەگەڵتدا بەردەوامی بەکاری سەنتەرێک بدەن؟! ئایا “تەهدید کردنی هاوڕێیانت بەبڵاوکردنەوەی تێکستی سادەو غەیرە ڕەسمی نێوان کەسەکانی سەنتەر بەعەلەنی و”هەڕەشەی وازهێنان”،”باس فەرزکردن”، ودەرچون لەبەرنامەی سەنتەرەکە.. ئەمانە مامەڵەو هەڵسوکەتی کێ بوون، کەفەزای سالمیان لەبەردەم سەنتەرەکەدا نەهێشت؟. بەداخەوە تۆ هیچ هەڵەیەک نابەیتەوە سەرخۆت ولەخۆت ناپرسی کەبۆ نەمانتوانی سەنتەر ڕابگرین!! ئایا لەخۆتت پرسیەوە بۆ نەکرا نزیکترین هاوڕێیانێکی تەمەنی سیاسیت لەسەنتەرێکدا لەگەڵت بمێننەوە!!. بەداخەوە وا پێدەچێت کەنە ئێستاو نە ئەوکاتیش پێت وانەبووە نییە، کە چەندین کۆبونەوەو گۆڕینەوەی نامە لەوەڵام وڕەخنەکردنی هەڵسوکەتەکانی تۆدا سازدراوە و هاتوەوچوە، هەر بۆیە تائێستاش هەر خۆت بەمیحوەری ڕاستیەکان دەزانیت و هاوڕێکانیشت بەهەڵە!، هێشتاش ناگەیت بەوەی ڕاشکاوانە پەی بەهەڵەکانی خۆت بەریت. کەوایە گەر بڵێم ئەوە هەرخۆتیت کەدوێنێ فەشەلت داسەپاند بەسەرمانداو ئەمڕۆش پەرتەوازەیی.. زێدەڕەویم نەکردووە.\n٤/ ئەو خاڵەی کەزۆر نیگەرانی کردم لەوەلامەکەتدا، تەحقیر کردنی کاری کۆمۆنیستانێکە کەهەرچۆنێک بێت لەڕاستای ئەوەی بڕوایان پێی هەیە کارێک بکەن، کەچی تۆ بەچاوی کەم وبەئەلفازی تەحقیرئامیزەوە تێیان دەڕوانی. بۆ نمونە تۆ دەڵێیت: “گۆڤارێکتان هەیە کردووتانە بە جەریدەی داخلی، بەحساب فکرییە” وباسی خیلافات ناکات!،(مەبەست لەگۆڤاری دیدگای سۆشیالیستیە.. کەخودی هاوڕێ سامان خۆی قسەی تیاکردووە!!) وەیا ئەوەی کە” حزب وتۆڕی هاوپشتی (کۆمەلایەتی)مان کردوە بەعیادەو ڕێکخراوی کۆمەڵگای مەدەنی”.. ئایا ئەمە ڕەوشتێکی کۆمۆنیستی وبگرە مۆدێرن و مەدەنیانەیە؟ بەڕاستی تۆ کەخۆت بەهەڵگری مارکسزمی مەعاسیر دادەنێت چ پێویستێکت بەتەحقیری کاری کەسانی ترە؟ ئایا ڕەخنەی کۆمۆنیستی ڕێپیشاندەری خەباتگێڕانە وڕاستکردنەوەی سیاسەت وپراتیکیانە، یان تەحقیری کاری کەسان؟ بەداخەوەم کە جەدەل و موناقەشەکانت بەم ئاستە گەیاندووە. بەڕاستی ئەوە ناودەنێی کار و ئاڕاستەی مارکسستی هاوچەرخ کە لەم ئەزمە و دۆخە کارەساتبارەدا کەڤایرۆسی کۆڕۆنا بەرپای کردوە و ژیانی ملیۆنەها ئینسانی لەبەردەم مەترسی مەرگ ڕاگرتووە. کەچی تۆش لە پشتی کۆمپیوتەر دانیشتوی و سوکایەتی بە کاری هەڵسوڕاوانێک دەکەی کە خەریکن دەستی کرێکاران و جەماوەری زەحمەتکیش دەخەنە ناودەستی یەکتری و گیانی هاوپشتی و هاوچارەنوسی پەرەپێدەدەن لە پێناو پاراستنی گیان و ژیانی خۆیان و وەستانەوە دژی هێرش و پەلامارەکانی بورژوازی؟ ئایا بەڕاستی خۆت بەخاوەنی ئەو هەستە نازانیت، کەچەندە دەستی هاوکاری و هاوپشتی کەسانێکی کۆمۆنیست و ئازادیخواز، بگاتە گەڕەک وناوەندەکانی کارو شوێنگەی ئاوارە وخەڵکی برسی، هێندەش گیانی ڕاوەستانەوە بەرامبەر بەدەسەڵاتی بۆرژوازی بەهێزدەکا ودەیباتەسەرەوە؟\n٥/ هاوری سامان باسی من ئەوە نیە تۆ مەحفەلیت ومن حزب ئەمە هەقیقەتێکی زۆر بچوک ولاوەکیە، لەچاو ئەوەی کەتۆ کارێکی مەحفەلیانە و نابەرپرسیارانەت ئەنجامدا وهیچ پێشڕەوی ودەستکەوتێکی نەک بەدواوە نییە، بگرە پەرە بەدردۆنگی و نائومێدی و بێزاری و سەرەگیژە دەدا و لاوازبونی بزوتنەوەی کۆمۆنیستی و چەپی بەدواوە دەبێت. بەداخەوە تۆ ناتەوێت ئەمە تێبگەیت و دەشتەوێت ئەوەم پێ بڵێت من محفەل نیم چونکە “هاوڕێ کامل احمد زۆر لەمێژە باسی لەسەر ئەوە کردوە کە پێویستە کارێک بکرێت”، ئایا بەڕاستی هەر هاوڕێ کامیل لەم ئاستەدا بووە، وەئیتر کەسانی تری هاوشێوەی ئەو نەبوو وابیر بکەنەوە، تا بێن لەگەڵت؟. لەگەڵ هەمو ڕێزێکم بۆ هاوڕی کامیل کە ئەو بەنمونە دەهێنمەوە، من ئەو وەک یەکێک لەئەندامانی مەکتەبی سیاسی حزب بەئیعتبارەوە ناو دەبەم، بەڵام تۆ بۆ لەهەموو ئەو هاوڕێیانەی خۆی جیای دەکەیتەوە کەلەم چەند ساڵای دوای مەرگی مەنسورحیکمەت وئەو کێشانەی بەرەوڕوی بزوتنەوەکەمان بویەوە، باسیان هاتبوە سەر ئەوەی دەبێ چی بکرێ؟. من بەداخەوەم بۆ ئەم جۆرە مامەڵانەت بەهاوڕێیانی خۆتەوە و هەرگیز ئەوەش بەشایانی هاوڕێ کامیل نازانم کەلەم جۆرە قسانەی تۆدا ناوی هاتوە و جێگای پێدراوە، چونکە ئەو وەک کەسێک کەلەڕابەری حزبدا بووە، یەک ئینتخابی سیاسی کردووە، یانی لەحزب دەرچوە وپەیوەست بوە بەکارێکەوە کەبەدەستپێشخەری تۆ ئەنجامدراوە، ئەمە ئیتر چ پێویستی بەوەیە تۆ تەزکیەی بکەیت؟\n٦/ خاڵێکیتر ئەوەیە بەدوای هێنانەوەی چەندین بەڵگە لەقسەی خۆت لەسەر نمونەکانی واز‌هێنانی هەردو هاوڕێ، موئەیەدو ڕێبواردا، کەچی لێرەش ناهەقی وغەدر لەهاوڕێکانی خۆت دەکەیت کەهێشتا لەژیاندا ماون وبەڵەگەکانی وازهێنانیشیان لەبەردەستدایە. ئەمەش بەوەی هەردوو نمونەکە بەیەک دەگریت و جیاوازی نێوانیان دەسڕیتەوە وپاشان حوکمی ئەوەیان بەسەردا دەدەیت کە هێچکامێکیان “لەپەیوەند بەوازهینانەوە جەدەلیان نەکردووە”!، ئاخر بەڕاستی لەسەر ئەم دوو نمونەیە هەر ئەوەندەت ووتوەو نوسیوە؟ کەوایە ڕێگام بدە بایەکجاریتر ڕاستی هەردو نمونەکە باسبکەمەوە:\nیەکەم لەبارەی هاوڕێ موئەیەدەوە، خۆت باش دەزانیت کە کەئەو لەپڕۆسەی پێکهاتنی حزبدا نیگەرانبوو لەوەی کەدەبوو حسابی تایبەتی و زیاتر بۆ “ڕەوتی کۆمۆنیست” بکرێ وبەشی زیاتر بۆ ئەم ڕێکخراوەیە لەڕابەری حزبدا دابنرێت. بەلام بۆ تۆچی؟ وەک خۆت وتوتە: تۆ لەوماوەی ٦ ساڵ بۆ دەساڵ لەبێبڕواییدا بەحزب مایتەوە وتەنها کاتێک ڕاستی خۆتت وت کەفرسەت هاتە پێشەوە بۆ دانی ئیستقالە!. لەمەش زیاتر هاوڕێ سامان..خۆت باش دەزانیت کە موئەیەد لەسەر “جیاوازی قوڵی سیاسی وفکری” وەک تۆ ئیدعای بۆ دەکەی وازی نەهێنا وئەو ئیدعایەکی وای نەبوو، لەکاتێکدا وەک تۆش لەسەر مەسەلەکانی ڕیفراندۆم وموسڵ ودەوڵەت لەعێراق وگەلێک شتی تر بۆچونی جیاوازی هەبوو. ڕەخنەیەک کەبەموئەیەد واریدە هەر ئەو ڕەخنەیەیە کەخۆت لەوتاری دەبوو بمێننەوە بەدروست ئاماژەت پێکردووە، واتە فرسەتی نەدا کەیسی فەلاح عەلوان لەڕیگایەکی قانونی و مەراجعی حزبیەوە یەکلابکرێتەوە وئیتر ڕۆیشت، بەبێ ئەوەی بیبەستێتەوە بەجیاوازیە فکریەکانی خۆیەوە. بەڵام هاوڕی سامان تۆچیت کرد؟ تۆ ئەو کەسە بویت ٦ ساڵ لەبێبروایی و بێئومێدی بەحزب، جنگڵت داوە ولەهاوڕێکانت شاردوتەتەوە ولەڕۆژێکدا ئیعلانی وازهێنانی خۆت بەشەفەیی بەمەکتەبی سیاسی حزب ڕاگەیاندووە ودوای دوو ڕۆژ لەنامەی ئیستقالەیەکدا پێمان دەڵێت کەوازهێنانەکەت بەرئەنجامی جەدەلێکە لەسەر “جیاوازیە قوڵەکانی خۆت”!!.. سامان گیان ئەمجارەش پرسیاری من ئەوەیە: ئایا ئەم شیوازە بەرپرسانەیە؟ ڕەفیقانەو کۆمۆنیستانەیە دەرهەق بەهاوڕێانێکی هاوئۆرگانت کەلانیکەم دوو دەهەیە لەگەڵ تۆ کاریان کردووە؟ بەداخەوە تۆ نە لەقسەکانی ناو نامەی ئیستقالەکەدا و نەلە وەڵامدانەوە بەمن ئەم بەرپرسیارێتیە ناخەیتە سەر شانی خۆت وهەر ئەوە دوبارە دەکەیتەوە کەتۆ جەدەلت کردوە وجیاوازیت هەیە وئەوانیتر ئەم کارەیان نەکردووە!! .\nدووەم لەبارەی ئیستقالەکەی هاوڕێ ڕێبوارەوە: سەرەتا بەسادەیی دەڵێیت ئیستقالەی “ڕێبوار وموئەیەد جەدەلی نەخولقاندوە… با لە پێشدا ئەوە بڵێم ئەوەی کە ئیستقالەی ئەوان جەدەلی خولقاندوە یان نا هیچ جیگایەکی لەم جەدەلەی نێوان من و تۆدا نەبووە. تۆ لە خۆتەوە ئەم ڕستەیەت فڕێداوەتە ناو باسەکەوە تەنها بۆ بەکەم گرتنی ڕێبوار و ئیستقالەکەیەی وەنەهیچی تر، ئەمەشت بۆئەوەیە وانیشان بدەیت، ئیستقالەکەی خۆت کارێکی ڕەواو پێشڕەوانەیە!! بەڵام لەڕاستیدا ئەوەی دەربارەی ئیستقالەکەی ڕێبوار دەیڵێیت، هەم بێویژدانی دەکەیت و هەم ناڕاستی. چونکە خۆت چاک دەزانی ئەوە ڕەفتاری مسئولانەی ڕێبوار خۆی بوو ڕیگەی گرت لەوەی جەدەل و دڵساردی لە ڕیزەکانی حزبدا دروست بێت. ئەو سەرباری ئەوەی جیاوازی سیاسی هەبوو، بەلام لەبەر ئەو جیاوازیانە ئیستقالەی نەدا، بەڵکو لەسەر پێشێلکردنی حزبیەت و مەوازنە حزبیەکان ئیستقالەیدا، کە لەوانە لەلایەن خۆشتانەوە پەیڕەوی لێکرابوو. کاتێکیش ڕێبوار ئیستقالەیدا تەنها کۆتایی بە پەیوەندی ڕێکخراوەیی لەگەڵ حزبی عێراق هێنا نەک بزووتنەوەکە. بەڵام هاوڕێ سامان بۆچی بەلای ئەو ڕاستیەدا ناچیت کە ڕێبوار لەسەر داوای ڕابەری حزب، لەوانە خۆت و هەروەها هاورێیانی حزبی حیکمەتی چەند جارێک ڕاگەیاندنی ئیستقالەکەی ڕاگرت و نزیکەی ساڵێک لەسەر داوای خۆتان مۆڵەتی بە ئێوە دا، بۆ ئەوەی بەخراپ بەسەر حزبدا نەشکیتەوە و جەدەل و دڵساردی دروست نەکات. ئەوکات هەرخۆت نەبویت هەم تەکلیفت لەڕێبوار کرد و هەم ڕێزێکی زۆرت بۆ ئەم هاوکاری و رەفتارە مسئولانەیەی ئەو دانا، کەچی ئەمرۆ هەڵسوکەوتی بەرپرسیارێتی ئەو دەکەی بە بەڵگەیەک بۆ بەکەم گرتنی ئیستقالەکەی، “لەبەرئەوەی جەدەلی نەخوڵقاندوە”!!.. ..هاوڕێ سامان، دەمەوێت ڕاشکاوەنە پێتان بڵێم کەسەرباری هەموو ئەو ڕاستیانەی بیرم هێنایتەوە، ڕێبوار هەرگیز وەکو تۆی نەکرد، ئەو نەدەست بەدەست ونەماڵ بەمال ئیستقالەکەی گیێڕا ونە هانی کەسی لەدژی حزبدا و بەکردەوە و بەئاشکرا، ئەو قسەیەی خۆی بردە سەر کەوتی لاوازکردنی حزب کاری من نیە. پاشان لەخۆتت پرسیەوە کەبۆچی وەک ئەندامێکی مەکتەبی سیاسی ئەوکاتی حزب، هیچ ووشەیەکتان لەبەرامبەر ئەو هەموو ڕەخنە وبەڵگانەدا نەوت کەلەنامەی ئیستقالەکەی ڕێبواردا لەسەر ئێوەی ڕابەری حزب ڕیزی کردبوو، تا بزانیت کەبۆچی جەدەلی دروست نەکرد؟ ئایا بەهەڵبژاردنی بێدەنگی لەلایەن ڕابەری حزبەوە و لەوانە خودی خۆت، حەقانیەتی ڕەخنەکانی ئەوتان نەسەلماندوە؟.. ئایا بۆ کەسێک کەلەبەرامبەر ڕەخنەکانی دوێنێدا بێدەنگی هەڵبژاردبێت، ئەمڕۆ هەقی هەیە باس لەوەبکات کەجەدەلی نەخوڵقاندوە؟.. ئەمە ئیتر کوێی وێژدانە وکوێی ڕاستیە…\n٧/ لەدواین خاڵی وەلامە پێویستەکەتدا، ڕادەگەیەنیت کەناتەوێت بچیتە ڕەخنەگرتن لەسیاسەتە کۆن ونوێیەکانی حزب و جەدەلکردن لەگەڵ هاوڕیانی حزبدا، چونکە تۆ کاری گەورەت بەدەستەوەیەو شەڕی تۆ لەگەڵ بەرزانی و عەبادی و کێ وکێ دایە، بەڕاستی ئیدعایەکی سەیرە نامەی ئیستقالەو ١٢ تێزەکەت سەراپا لەدژی حزب وجولانەوەی کۆمۆنیزمی کرێکاری بووە وهێچی نەبەبارزانی و عەبادی ووتوە نەبەئۆچ ئالان و.. منیش هیچ باسێکم لە گیرفانی خۆم دەرنەهێناوە تەنها وەڵامم بە قسەکانی تۆ داوەتەوە، کەچی دەڵێی من کاتی قسەکردنم لەسەر ئەم مەسەلانە نیە!! ئەی کەوایە بۆ سەری ئەو باسانە دەکەیتەوە؟! ئەگەر کاتت نیە بۆ ئەو باسانە و بەڕاستی پڕۆژەی گەورەترت هەیە، نەدەکرا بە چواردێڕ ئیستقالەکەت بنوسی و بڵێی من کار و ئەولەویاتێکی ترم هەیە کە ئەم حزبە بە گونجاو نازانم بۆ ئەوکارە و ماڵ ئاوا، تا ئێمەش ئەوکات جگەلە ڕێز نیشاندان بۆ ٢٧ ساڵ کارت لەناو حزبدا و هیوای سەلامەتی زیاتر هیچی تر نەڵێین وناچارمان نەکەیت دەست بۆ قەڵەمەکانمان بەرین؟. تکایە ئەم قسانەم هەرگیز وا وەرمەگرە کە مافی تۆ بۆ ڕەخنەگرتن لەو مێژوە کەتێیدا هاوبەشین نەسەلمێنم، بەڵکو وەک ڕەخنەو هەڵوێستێک بەرامبەر بەو کارە وەری بگرە کە بەڕاست و چەپدا حوکمی ناڕەوا و بێ بنەمات، لەدژی حزب تەخشان و پەخشان کردەوە. پێشنیاری هاوڕێیانەشم بۆت ئەوەیە کە بۆ قسەکانت ویژدان وڕاستگۆیی بەخەرج بدەیت و جدیەت بنوێنی لەسەر ئەو باسانەی کەخۆت داتمەرزاندوە و بە شێوەی سیاسی و موتەمەدینانە، نەک هەر لەگەڵ منی هاوڕێیەکی دێرینتدا، بگرە لەگەڵ هەرکەسێکی تردا، بکەویتە جەدەلەوە!…


پشتیوان سادق : هه‌واڵی خۆش هه‌یه و پاشه‌كه‌وتی سه‌ر مووچه‌ی فه‌رمانبه‌ران هه‌ڵده‌گیرێت\n7/2/2019 - 09:59\nباری دارایی هه‌رێمی كوردستان به‌ره‌و باشتر بوون ده‌ڕوات\nئه‌مرۆ پێنجشه‌ممه 7 ى 2 ى 2019 ، پشتیوان سادق وه‌زیری په‌روه‌رده‌ى هه‌رێمی كوردستان واده‌ى هه‌ڵگرتنى پاشه‌كه‌وتی سه‌ر مووچه‌ى فه‌رمانبه‌رانى هه‌رێمی كوردستان راگه‌یاند\nله‌باره‌ى پاشه‌كه‌وتى سه‌ر مووچه‌ى فه‌رمانبه‌ران پشتیوان سادق وه‌زیری په‌روه‌رده‌ى هه‌رێمی كوردستان له‌لێدوانى بۆ كوردستان تیڤى رایگه‌یاند ، هه‌واڵی خۆش هه‌یه و ئاسۆ گه‌شه باری دارایی هه‌رێمی كوردستان به‌ره‌و باشتر بوون ده‌ڕوات ، ئه‌و پاره‌یه‌ى بۆ هه‌رێمی كوردستان ده‌نێردرێت له‌لایه‌ن حكومه‌تی عیراق كه‌پشكی بودجه‌ى هه‌رێمه له یاسای بودجه‌ی 2019 عێراق جێگیر كراوه هه‌ركات ڕه‌ِوانه كرا پاشه‌كه‌وتی سه‌ر مووچه‌ی فه‌رمانبه‌رانی هه‌رێم هه‌ڵده‌گیرێت.\nراشیگه‌یاند باری ئابووری و سیاسی هه‌رێمی كوردستان به‌ره‌و باشتر بوون ده‌ڕوات كۆبوونه‌وه‌ی چه‌ند ڕۆژى رابردوو هه‌ردوو مه‌كته‌بی سیاسی پارتى دیموكراتى كوردستان و یه‌كێتى نیشتیمانى كوردستان كه‌بڕیار درا سه‌رۆكایه‌تى په‌رله‌مان هه‌ڵبژێردرێت و په‌رله‌مان كۆببێته‌وه ئه‌و هه‌نگاو و بڕیاره‌ش دڵخۆشكه‌ر بوو و پێكهێنانى كابینه‌ى نوێی حكومه‌تیش نزیكه و خزمه‌تگوزاری باشتریش پێشكه‌ش به‌گه‌لی كوردستان ده‌كرێت\nووته‌كانى پشتیوان سادق وه‌زیری په‌روه‌رده‌ی هه‌رێمی كوردستان له میانى رێوڕه‌سمى كردنه‌وه‌ى قوتابخانه‌یه‌ك بوو له‌شاری هه‌ولێر كه‌داواى له هاووڵاتیان كرد، گرنگى به بنیاتنان و نۆژه‌نكردنه‌وه‌ى قوتابخانه بده‌ن و ڕاشیگه‌یاند حكومه‌تی هه‌رێمی كوردستان پلانی هه‌یه بودجه‌ی تایبه‌ت بۆ نۆژه‌نكردنه‌وه‌ی خوێندنگه‌كان ته‌رخان بكات، بۆ ئه‌وه‌ش ره‌نگه زیاتر له 500 قوتابخانه هه‌بێت كه پێویستیان به نۆژه‌نكردنه‌وه‌بێت.\nپشتیوان سادق ڕاشیگه‌یاند وه‌زاره‌ته‌كه‌مان بۆ كردنه‌وه‌ی قوتابخانه‌ی نوێ و نۆژه‌نكردنه‌وه‌ی قوتابخانه‌كان پێویستی به ملیارێك و 500 ملیۆن دۆلار هه‌یه.\nڕاستگۆیی لە گواستنەوە و شاندانە بەر بەرپرسیارێتیی کۆمەڵایەتی، ئەلفوبێی سەرەتایی کاری ڕۆژنامەنووسین


راگەیاندنی کۆمەڵە بە بۆنەی کارەساتی دڵتەزێنی روودانی بوومەلەرزەکەی شەوی رابردووی کوردستان - کۆمەڵەی زەحمەتکێشانی کوردستان\nبە داخەوە شەوی ٢١ی خەزەڵوەری ١٣٩٦ی هەتاوی، رێکەوتی ١٢ی نوامبری ٢٠١٧ی زایینی، زنجیرەیەک بوومەلەرزەی بەهێز بە شێوەیەکی کەم وێنە و بەربڵاو وڵاتانی ناوچەکەی هەژاند کە زۆر بەداخەوە لە بەشێکی بەرچاو لە کوردستانی رۆژهەڵات و کوردستانی باشوور زەرەر و زیانی گیانی و ماڵی بەرچاوی بە خەڵک گەیاند.\nبە پێی ئامارە سەرەتاییەکان لە کوردستانی رۆژهەڵات و بە تایبەت شار و شارۆچکە و ئاواییەکانی پارێزگای کرماشان، بە سەدان کەس گیانیان لەدەستداوە و هەزاران کەسیش بریندار بوون و ژمارەیەکی زۆری خەڵک ماڵوێران و دەربەدەر بوون. لە کوردستانی باشووریش زیانێکی زۆر بەر چەندین ناوچە کەوتووە و بەدەیان کەسیش بوونەتە قوربانی و بە پێی راپۆرت و ئامارەکان بەنداوی دەربەندیخانیش تووشی زیان و خەسارەت بووە و مەترسی داڕمان و کارەساتیکی مرۆیی گەورەی لێدەکرێ.\nلەو کارەساتەدا ئەو ناوچانەی کە زۆرترین خەسار و زیانی گیانی و ماڵیان بەرکەوتووە، رێک ئەو ناوچانەی هەرتک پارچەی کوردستانن کە بە هۆی سیاسەتی دوژمنکارانە و هەڵاواردنی بەئەنقەستی داگیرکەران و دەوڵەتانی ناوەندیی ئێستا و پێشووتری ئێران و عێراق، لە هەژارترین ناوچەکانی کوردستانن و لە شەڕی ماڵویرانکەری ئەو دوو دەوڵەتە داگیرکەرەشدا تووشی زۆرترین زیان و ئاوارەیی و ماڵوێرانی بوون.\nئێستاش کە ئەو ناوچانە تووشی ئەو کارەساتە دڵتەزێنە هاتوون و پێویستی زۆر خێرا و دەستبەجێیان بە یارمەتی هەیە، بەداخەوە و بە پێی ئەو زانیارییانەی دەگەن و بڵاودەبنەوە بەهیچ جۆرێک بەدەنگەوە هاتنی حکومەت لەئاستی گەورەیی کارەساتەکەدا نییە.\nئەمەش لەکاتێکدایە کە بە پێی وتەی ئیسحاقی جەهانگیریی، جێگری سەرۆک کۆماری ئێران زۆربەی زیانەکان لە پارێزگای کرماشان بەر ئەوە خانوە ئاپارتمانییانە کەوتوون کە لەلایەن دەوڵەتەوە بەناوی “مەسکەنی مێهر” بۆ خەڵکی کرێچی و بێ ماڵ دروستکراون.\nئێمە وەک کۆمەڵەی زەحمەتکێشانی کوردستان وێڕای دەربرینی هاوخەمی و هاودەردیی قووڵی خۆمان لەگەڵ خەڵکی کوردستان بە گشتی و ئەو هاونیشتمانیانەمان کە لەو رووداوەدا زیان و خەساریان دیوە، لە قووڵایی دڵەوە سەرەخۆشی لە بنەماڵە و کەسوکاری قوربانییەکانی ئەم کارەساتە دەکەین و، هیوای چاکبوونەوەی خێرا بۆ بریندارەکان دەخوازین.\nداواکارین لە خەڵکی بە ئەمەگ و تێکۆشەری کوردستان بە هەموو هێز و توانایانەوە بە هانای زیانلێکەوتووان و قوربانیانی ئەو کارەساتەوە بچن و، دەرفەتی هیچ چەشنە مانۆر و کەڵک وەرگرتنێک لەم کارەساتە بە رژیمی ئیسلامی ئێران نەدەن.\nهەئیەتی ئیجرایی کۆمەڵەی زەحمەتکێشانی کوردستان\n2017/11/13 /by عەتا\nتیرۆری ئەحمەد مولانیسی مەحكوم دەكەین وەفدێكی حیزبی دیموكرات سەردانی ناوەندی سەركردایەتی كۆمەڵەیان كرد...


https://1baiser.com وته‌كانی عه‌بادی لە حەوت هه‌ڵسه‌نگاندندا |\nHome ڕاپۆرت وته‌كانی عه‌بادی لە حەوت هه‌ڵسه‌نگاندندا\non: ئازار 31, 2019 In: ڕاپۆرت, سەرەکیNo Comments\nبۆ شانزه‌ی ئۆكتۆبه‌ر ڕووی دا؟\nڕووداوه‌كانی 16ی ئۆكتۆبه‌ر ده‌ره‌نجامی كۆمه‌ڵێك ڕوودوای سیاسی و سه‌ربازیی بوون كه به هۆیه‌وه ته‌واوی ناوچه جێناكۆكان كه له شه‌ڕی دژ به داعشدا له لایه‌ن هێزی پێشمه‌رگه‌وه كۆنتڕۆڵ كرا، له ده‌ست درا، ئه‌ندازیاری سه‌ره‌كیی ئه‌م ڕووداوانه‌ش دوو كاره‌كته‌ری سه‌ره‌كی بوون، یه‌كه‌میان مه‌سعود بارزانی سه‌رۆكی پارتی دیموكراتی كوردستان و ئه‌وی دیكه‌یان حه‌یده‌ر عیبادی سه‌رۆكی پێشووی حكومه‌تی عێراق و فه‌رمانده‌ی گشتیی هێزه چه‌كداره‌كانی عیراق بوو. یه‌كه‌میان به هۆی بڕیاری نه‌خه‌مڵیوی ڕیفراندۆمه‌وه، كه له جیاتی سه‌ربه‌خۆیی ده‌یویست باڵانسی هێزی پێ بگۆڕێت و بیكات به ده‌ستكه‌وتێك بۆ گێڕانه‌وه‌ی شه‌رعیه‌تی له‌ده‌ستچووی پۆستی سه‌رۆكایه‌تیی هه‌رێمی كوردستان له 20ی ئابی 2015دا، ته‌نانه‌ت بۆ درێژكردنه‌وه‌ی ولایه‌ته‌كه‌شی پڕۆسه‌ی دیموكراسی په‌ك خرا و ده‌رگای په‌رله‌مان داخرا و به شێوه‌یه‌كی ناشه‌رعی له پۆسته‌كه‌ی به‌رده‌وام بوو. هاوكات له‌گه‌ڵ ئه‌وه‌شدا په‌یوه‌ندییه‌كانی له‌گه‌ڵ به‌غدا و خودی عه‌بادی سه‌رۆكوه‌زیرانی پێشوو ئاڵۆزیی زۆری تێ كه‌وتبوو ئه‌مه‌ش دوای لێسه‌ندنه‌وه‌ی متمانه له هۆشیار زێباری، وه‌زیری پێشووی دارایی عێراق له‌سه‌ر مه‌له‌فی گه‌نده‌ڵی و ڕه‌وانه‌كردنه‌وه‌ی بۆ هه‌رێمی كوردستان. هه‌روه‌ها، لێكنزیكبوونه‌وه‌ی یه‌كێتیی نیشتمانیی كوردستان و گۆڕان پاڵنه‌رێكی تر بوو كه پارتی له‌ژێر ناوی سه‌ربه‌خۆیی و ڕیفراندۆم ته‌گه‌ره بخاته به‌رده‌م ئه‌و ڕێككه‌تنه‌وه، و هاوكات پارتی خۆی به دوور بگرێت له چاكسازی كه تا ده‌هات فشاری جه‌ماوه‌ریی و لایه‌نه سیاسییه ناڕازییه‌كان بۆ ئه‌نجامدانی ئه‌و پڕۆسه‌یه زیاتر ده‌بوون. ئه‌مه جگه له‌وه‌ی پارتی و كۆمیته‌ی ڕیفراندۆمه‌كه‌ی هه‌ڵه خوێندنه‌وه‌یه‌كیان هه‌بوو بۆ ڕه‌وشی هه‌رێمی و نێوده‌وڵه‌تی به‌وه‌ی كه شه‌ڕی داعش و قوربانیدانی پێشمه‌رگه له‌و شه‌ڕه‌دا پشتیوانیی كۆمه‌ڵگه‌ی نێوده‌وڵه‌تی لێ ده‌كه‌وێـته‌وه بۆ ده‌وڵه‌تی سه‌ربه‌خۆی كوردستان له كاتێكدا ڕه‌وتی ڕووداوه‌كان پێچه‌وانه‌ی ئه‌وه‌یان سه‌لماند. هه‌رچی كاره‌كته‌ری دووه‌میشه‌وه، ڕاسته‌وخۆ به‌شداریی بڕیار و هاوكێشه سیاسییه‌كان بوو، عه‌بادی به حوکمی ئه‌وه‌ی فه‌رمانده‌ی گشتیی هێزه چه‌كداره‌كان بوو، ئاگاداری وردودرشتی ڕووداوه‌كان بوو، ده‌یزانی كێ خیانه‌تی كرد و كێ بووه هۆكاری ئه‌وه‌ی له 16ی ئۆكتۆبه‌ردا ڕوو بدا، ئه‌و دیداره‌ی كه له كه‌ناڵی ئاسمانیی دیجله‌دا ئه‌نجامی دا، قسه‌و لێكدانه‌وه‌ی زۆر هه‌ڵده‌گرێت و ئه‌و هێز و كه‌سانه‌ی كه گوتاری چه‌واشه‌كاریی خیانه‌تیان به‌رز كردبووەوه باشتر له هه‌موو كه‌س له‌و په‌یامه‌ی عه‌بادی تێده‌گه‌ن كه بۆ چ مه‌به‌ست و ئامانجێك ویستیان ڕه‌وتی ڕووداوه‌كان به ئاقارێكی تردا به‌رن.\nكاتێك بارزانی و كۆمیته‌ی ڕیفراندۆمه‌كه‌ی بڕیاری ئه‌نجامدانی ڕیفراندۆمیان گواسته‌وه بۆ ناوچه جێناكۆكه‌كان، ناڕه‌زایی و نیگه‌رانیی تووندی به‌غدا و ته‌نانه‌ت وڵاتانی ئیقلیمی و نێوده‌وڵه‌تی به دوای خۆیدا هێنا، ئه‌مە جگه له‌وه‌ی به‌شێكی زۆر له پێكهاته‌كانی ئه‌و ناوچانه مه‌ترسیی گه‌وره‌یان له‌سه‌ر ئایینده‌ی خۆیان هه‌بوو، چونكه بڕیاردانی به‌په‌له و تاكلایه‌نی ئه‌نجامدانی ڕیفراندۆم له‌و ناوچانه به بێ بوونی زه‌مینه‌سازییه‌كی هه‌مه‌لایه‌ن له‌گه‌ڵ پێكهاته‌كانی ناوچه‌كه و حكومه‌تی فیدڕاڵی عێراق چاوه‌ڕوان ده‌كرا كه كاره‌ساتی مه‌ترسیدار و گه‌وره‌ی لێ بكه‌وێته‌وه. بۆیه شانزه‌ی ئۆكتۆبه‌ر ده‌ره‌نجامی ڕوونی ڕیفراندۆم بوو و ڕیفراندۆم پاساوی گه‌وره‌ی دایه حكومه‌تی فیدڕاڵ بۆ هێرشكردنه سه‌ر ئه‌و ناوچانه و له قسه‌كانی عه‌بادیشدا به ڕوونی ئه‌مه ده‌خوێندرێته‌وه.\nدواجار عه‌بادی ڕاستییه‌كان ده‌دركێنێت\nحه‌یده‌ر عه‌بادی كه له به‌رنامه‌یه‌كی ته‌له‌فزیۆنیی كه‌ناڵی دیجله‌دا ورده‌كاریی پشتی ڕووداوه‌كانی 16ی ئۆكتۆر ده‌خاته ڕوو، له یه‌كه‌م ڕسته‌یدا جه‌خت له‌سه‌ر ئه‌وه ده‌كاته‌وه كه پێشمه‌رگه نه‌یویستووه شه‌ڕی حكومه‌تی عێراقی بكات و ڕه‌تی كرده‌وه كه ڕێككه‌وتنی سیاسی و سه‌ربازیی پێشوه‌خته هه‌بووبێت له پرسی پاشه‌كشێی هێزه‌كانی پێشمه‌رگه له كه‌ركوك. ئه‌مه‌ش ته‌واو یه‌ك ده‌گرێته‌وه له‌گه‌ڵ گووتاری یه‌كێتیی نیشتمانیی كوردستان كه دوای ڕووداوه‌كان ڕایگه‌یاند كه هیچ ڕێككه‌وتنێكی پێشوه‌خته له ئارادا نه‌بووه، به‌ڵكو ئه‌وه‌ی ڕووی دا ته‌نها پاشه‌كشێیه‌كی مه‌یدانیی هێزه‌كانی پێشمه‌رگه بوو له‌پێناو ڕێگرتن له كوشتار و وێرانبوونی شاره‌كه و تا دواتر ده‌رفه‌ت هه‌بێت بۆ ڕاستكردنه‌وی ئه‌و بارودۆخه‌ی كه ڕیفراندۆم خوڵقاندبووی. ئه‌مه له كاتێكدایه كه پارتی ئیستغلالی ئه‌و ڕووداوانه‌ی كرد بۆ داپۆشینی شكستی ڕیفراندۆم و بڕیاره هه‌ڵه‌كانی.\nعه‌بادی هه‌ر له‌و دیداره‌دا فۆكه‌س ده‌خاته سه‌ر خاڵێكی گرنگ له ڕووداوه‌كانی 16ی ئۆكتۆبه‌ر و به ناڕاسته‌وخۆ ده‌پرسێت ئه‌گه‌ر كشانه‌وه‌ی هێزه‌كانی پێشمه‌رگه خیانه‌ت بێت بۆچی ئه‌و هێزانه‌ی تر كه تۆمه‌تی خیانه‌تیان به‌رز ده‌كرده‌وه شه‌ڕیان نه‌كرد؟! له كاتێكدا ئه‌مانه بنكه‌ی سه‌ربازی و چه‌ك و ته‌قه‌مه‌نیی ته‌واویان له‌به‌ر ده‌ستدا بوو و له به‌شێكی زۆری میحوه‌ره‌كاندا به‌رامبه‌ر هێزه‌كانی عێراق له ناوچه جێناكۆكه‌كان و كه‌ركوك به تایبه‌تی سه‌نگه‌ریان لێ دابوو؟ با ئه‌م پرسیاره بۆ ئه‌و گرووپه تووندڕه‌وه جێ بهێڵین كه عه‌بادی له دیداره‌كه‌یدا باسیان ده‌كات.\nدوای ڕووداوه‌كانی 16ی ئۆكتۆبه‌ر سه‌رۆكی پارتی و ڕاگه‌یاندنه‌كانی حزبه‌كه‌ی پاشه‌كشێی پێشمه‌رگه‌یان له ناوچه جێناكۆكه‌كان به كار هێنا بۆ لێدانی یه‌كێتیی نیشتمانیی كوردستان وه‌ك باڵاترین هێزی سیاسی له كه‌ركوك، له كاتێكدا سه‌رۆكوه‌زیرانی پێشوو زۆر به ئاشكرا ده‌ڵێت هیچ ڕێككه‌وتنێكی پێشوه‌خته له نێوان یه‌كێتیی و هێزه عێراقییه‌كاندا نه‌بووه، كه مه‌به‌ست لێی ڕاده‌ستكردنه‌وه‌ی ئه‌و ناوچانه بێت، به‌ڵكو هه‌ماهه‌نگیمان له‌گه‌ڵ هێزه‌كانی پێشمه‌رگه له میحوه‌ره‌كانی جه‌نگ هه‌بووه كه ئاماده نه‌بوون شه‌ڕی وێرانكه‌ر بكه‌ن.\nلێدوانه‌كانی عه‌بادی ده‌كرێت له چه‌ند لایه‌نه‌وه هه‌ڵسه‌نگاندنی وردی بۆ بكرێت، ئه‌وانیش:\nیه‌كه‌م/ ئه‌وه‌ی كه ڕووی داوه له كه‌ركوك به ته‌واوی ڕه‌تی ده‌كاته‌وه خیانه‌ت بێت، ئه‌مه‌ش ته‌واو پێچه‌وانه‌ی گووتاری بارزانی و سه‌ركرداتی و ڕاگه‌یاندنی حزبه‌كه‌یه‌تی كه ده‌یانگوت یه‌كێتیی ڕێككه‌وتنی پێشووه‌ختی له‌گه‌ڵ هێزه عێراقییه‌كان كردووه، له ڕووی زانستییه‌وه ڕێككه‌وتن پێویستی به پڕۆتۆكۆڵ و كۆمه‌ڵێك ڕێوشوێنی دبلۆماسی و سیاسیی هه‌یه كه له‌سه‌ر و هه‌موویانه‌وه ده‌بێت به‌رژه‌وه‌ندیی هه‌ردوولای تیایدا پارێزراو بێت، به‌ڵام بۆچی براده‌رانی پارتی و سه‌ركردایه‌تییه‌كه‌ی له خۆیان ناپرسن چ حیكمه‌تێكی تێدایه یه‌كێتیی بچێته ژێر باری «ڕێككه‌وتنێك»ه‌وه كه خودی عه‌بادی به ده‌ق ڕه‌تی ده‌كاته‌وه له خزمه‌ت پڕۆژه سیاسییه جێگیره‌كه‌ی نه‌بێت، یه‌كێتیی به‌رده‌وام كه‌ركوكی له ئه‌وله‌ویەتی سیاسه‌ت و بڕیاره‌كانیدا داناوه. ئایا مه‌نتقییه به ڕێکكه‌وتن شارێك كه ته‌واوی نفوزی خۆی تیدایه بیداته ده‌ستی هێزی دیكه‌وه، كه دواجار عه‌بادی دڵنیامان ده‌كاته‌وه كه شتێك نه‌بووه به ناوی ڕێككه‌وتنه‌وه.\nدووه‌م/ عه‌بادی ده‌ڵێت: ئێمه ده‌مانزانی پێشمه‌رگه شه‌ڕی ئێمه ناكات، ئه‌م وته‌یه ده‌قاوده‌قاق ته‌واوه له‌گه‌ڵ ده‌ستووری هه‌میشه‌یی عێراقیش كه هێزه‌كانی پێشمه‌رگه‌ی وه‌ك به‌شێك له سیسته‌می به‌رگریی عێراقی داناوه، به‌مه‌ش شه‌ڕكردنی هێزه‌كانی پێشمه‌رگه له‌گه‌ڵ هێزێكدا كه خۆی به‌شێكه له سیسته‌مه‌كه‌ی شه‌ڕێكی ناده‌ستووری و نایاساییه و ته‌نانه‌ت ئێستا ئه‌م هێزه بودجه‌ی تایبه‌تی له حكومه‌تی ناوه‌ندییه‌وه بۆ ته‌رخان كراوه وه‌كو به‌شێك له‌و سیستمه .\nسێیه‌م/ عه‌بادی له په‌یامه‌كه‌یدا به ئاشكرا به خه‌ڵكی كه‌ركوك ده‌ڵێت كه یه‌كێتیی نیشتمانیی كوردستان خه‌می سه‌ره‌كیی پاراستنی شاره‌كه‌ی بووه له كاولكاری و كوشتار كه پێویسته ئه‌مه به هه‌ند وەر‌بگیرێت. به تایبه‌ت ناوبراو جه‌خت ده‌كاته له‌سه‌ر لایه‌نێكی دیاریكراوی ناو یه‌كێتیی و ده‌ڵێت: «ئامانجی ئه‌وه بوو خوێن نه‌ڕژێت و خه‌ڵك نه‌بێت به قوربانیی و شه‌ڕی وێرانكه‌ر ڕوو نه‌دات.»\nچواره‌م/ ئه‌م په‌یامه نوێیه‌ی عه‌بادی هاوته‌ریبه له‌گه‌ڵ داواكاریی ئه‌و كه‌س و لایه‌نانه‌ی كه داوای پێكهێنانی لیژنه‌یه‌كی لێكۆڵینه‌وه‌ی یاساییان كرد بۆ ده‌رخستنی ڕاستییه‌كانی پشت ڕووداوه‌كانی 16ی ئۆكتۆبه‌ر، خۆ ئه‌گه‌ر ئێستاش ئه‌و لیژنه‌یه پێك بهێنرێت وته‌كانی عه‌بادی ده‌بنه به‌هێزترین به‌ڵگه له‌سه‌ر پووچه‌ڵكردنه‌وه‌ی ئه‌و تۆمه‌ته ناڕه‌وایانه‌ی كه دژی یه‌كێتیی نیشتمانیی كوردستان ده‌وترا گوایه خیانه‌تی كردووه، ته‌نانه‌ت عه‌بادی ده‌ڵێت به هیچ شێوه‌یه‌ك ئه‌وه خیانه‌ت نه‌بووه.\nپێنجه‌م/ عه‌بادی كه ته‌ره‌فی سه‌ره‌كیی ڕووداوه‌كانی 16ی ئۆكتۆبه‌ره بێلایه‌نانه و به شێوه‌یه‌كی ڕاشكاوانه به بێ هیچ به‌رژه‌وه‌ندییه‌ك ڕاستی و ڕه‌وتی ڕووداوه‌كان ده‌خاته ڕوو وه‌ك عه‌ره‌بێكی عێراقی باسی 16ی ئۆكتۆبه‌ر ده‌كات نه‌ك وه‌ك هێزێكی كوردستانی. ئه‌مه‌ش به‌ڵگه‌یه له‌سه‌ر ئه‌وه‌ی كه هێزه كوردستانییه‌كان به تایبه‌تی پارتی دیموكراتی كوردستان له ڕوانگه‌ی به‌رژه‌وه‌ندیی تایبه‌تی و ته‌سكی حزبییه‌وه چیرۆكی پشت ڕووداوه‌كان داده‌تاشێت ئه‌مه‌ش به‌شێكه له چه‌واشه‌كاریی ڕای گشتی.\nشه‌شه‌م/ عه‌بادی دوای ساڵ و نیوێك به‌سه‌ر ڕووداوه‌كانی 16ی ئۆكتۆبه‌ردا له هه‌لومه‌رجێكی تایبه‌ت كه تیایدا په‌یوه‌ندییه‌كانی هه‌ولێر و به‌غداد له ئاستێكی باشدایه ئه‌م په‌یامه بڵاو ده‌كاته‌وه كه ده‌یسه‌لمێنێت ئه‌وه‌ی ئێستا به‌دی هاتووه و ئه‌و گۆڕانكارییانه‌ی درووست بوون به‌رهه‌می بڕیاری درووستی ئه‌و پێشمه‌رگانه بوون كه عه‌بادی باسیان ده‌كات كه ئاماده نه‌بوون ڕووبه‌ڕووی هێزه عێراقییه‌كان ببنه‌وه و شه‌ڕ و كوشتار ببێته به‌دیلی گفتوگۆ و دانووستاندن كه ئه‌مڕۆ له هه‌موو كات زیاتر خه‌ڵكی كوردستان به گشتی و ناوچه جێناكۆكه‌كان به تایبه‌تی درك به‌و ڕاستییه ده‌كه‌ن.\nحه‌وتەم/ لێدوانه‌كه‌ی عه‌بادی كه تیایدا جه‌خت له‌سه‌ر بوونی گرووپ و حزبی تووندڕه‌وی نه‌ته‌وه‌یی ده‌كاته‌وه، ئاماژه‌یه بۆ ئه‌وه‌ی به‌رده‌وام چه‌ند حزب و گرووپێك هه‌ڵگری شیعار و گووتاری نه‌ته‌وەیی قه‌به‌ن، به‌ڵام له به‌رامبه‌ردا ئاماده‌ی قوربانیدان نین له پێناویدا، ئه‌گه‌ینا وه‌ك عه‌بادی ئاماژه‌ی پێ ده‌كات بۆچی ڕووبه‌ڕووی هێزه عێراقییه‌كان نه‌بوونه‌وه. بۆیه گرووپێك یان چه‌ند حزبێكی كوردستانی گیرۆده‌ی ده‌ردی ناسیۆنالیزمی فشه‌ڵی نه‌ته‌وه‌یین، به‌ڵام له كاته هه‌ستیاره‌كاندا ئاماده نین به كردار بیسه‌لمێنن كه قوربانیده‌ری خاك و خه‌ڵكن.\nله دوای لێدوانه نوێیه‌كانی عه‌بادی له‌سه‌ر ڕووداوه‌كانی 16ی ئۆكتۆبه‌ر پێویسته حزبه كوردستانییه‌كان به تایبه‌تی پارتی دیموكراتی كوردستان واز له‌م جۆره گووتاره چه‌واشه‌كارییانه بێنێت كه شكستی خۆی به هێزی دیكه‌دا هه‌ڵبواسێت، هه‌موو ئه‌وانه‌ی عه‌بادی له‌و چه‌ند خوله‌كه‌دا خستنیه ڕوو پێمان ده‌ڵێت تاسه‌ر ناتوانرێت ڕاستییه‌كان ئاوه‌ژوو بكرێن و ڕای گشتی پێ له خشته ببریت. بۆیه له‌م قۆناغه به‌دواوه ده‌كرێت هه‌موو ئه‌وانه‌ی كه به شێوه‌یه‌كی ناڕاست و به مه‌به‌ست تۆمه‌تی ناڕه‌وا بۆ هێز و كه‌س و لایه‌نی دیكه به پێی خواست و به‌رژوه‌ندیی خۆیان هه‌ڵده‌واسن له دادگایه‌كی تایبه‌تمه‌نددا ڕووبه‌ڕووی یاسا بكرێنه‌وه، چونكه چیتر ناكرێت و نابێت ڕێگه بدرێت شكست و خیانه‌ت تێكه‌ڵ به یه‌كتر بكرێن. چیتر ناكرێت بڕیاره سیاسی و هه‌ستیاره‌كان به میزاج و تاكه كه‌سێك ببه‌سترێته‌وه، كاتی ئه‌وه هاتووه داموده‌زگای ئه‌كادیمی و شه‌رعی و یاسایی بڕیار له‌سه‌ر پرسه چاره‌نووسسازه‌كان بدات.\nبه‌رهه‌می کاره‌بای سلێمانی بۆ خۆی نییه\nفارس به‌كوع: ئه‌وانه‌ى ده‌ستیان له ئه‌نفالدا هه‌بووه ناهێڵین ببنه كاندیدى هه‌ڵبژاردنه‌كان\nڤالانتاین هونەرمەندانی کوردی کرد بە دوو بەرە\nدیلانار له‌گه‌ڵ مامۆستاكه‌ی دوێت ده‌كات


سەهیۆنیەکان هێرشیان کردە سەر فەلەستینیەکان: ٣٧ بریندار\nبه رواری داگرتن : 2019-04-20 10:45\nقودس - سەهیۆنیەکان تیرۆرست هێرشیان کردە سەر فەلەستینیەکانی کە خۆپیشاندانیان ئەنجام دەدا، لە ئەنجامی هێرشی سەهیۆنیەکانی داگیرکەری تیرۆرستدا ٣٧ فەلەستینی بریندار بوون.\nلە ڕاگەیەندراوێک هاتوە، سەهیۆنیەکانی تیرۆرست هێرشیان کردە سەر فەلەستینیەکانی کە لە ئەنجامی خۆپیشاندانی گەڕانەوەی گەورە خۆپیشاندانیان ئەنجام دەدا، لە ئەنجامی هێرشی سەهیۆنیەکانی داگیرکەری تیرۆرستدا ٣٧ فەلەستینی بریندار بوون.\nسەبارەت بەم بابەتە لە لایەن وەزارەتی تەندروستی فەلەستین ڕاگەیەندراوێکی بڵاو کرایەوە. لە ڕاگەیەندراوەکە باس لەوە کرا، سەهیۆنیەکانی تیرۆرست هێرشیان کردە سەر فەلەستینیەکانی کە لە باشوری کەرتی غەززە خۆپیشاندانیان ئەنجام دەدا. لە ئەنجامی هێرشی سەهیۆنیەکانی تیرۆرستدا ٣٧ فەلەستینی بریندار بوون.\nلە بەردەوامی ڕاگەیەندراوەکە باس لەوە کرا، ٤ کەس لە بریندارەکان ڕۆژنامەوان بوون و هەروەها جگە لە بریندارەکان کاریگەری هێرشی سەهیۆنیەکان بۆ سەر سەدان کەس هەبوو. (İLKHA)\nبليته كان فەلەستین غەززە بریندار سەهیۆنی داگیرکەر


له‌به‌غدا نمایش‌و پێشبڕكێی ئۆتۆمبێل په‌ره ده‌ستێنێ | نیقاش\nله‌كه‌ناری روباری دیجله ژماره‌یه‌ك له‌گه‌نجانی به‌غدا بێ ئه‌وه‌ی مۆڵه‌ت‌و گۆڕه‌پانی تایبه‌تیان هه‌بێت، پێشبڕكێی ئۆتۆمبێل‌و ماتۆڕسكیل به‌ڕێوه ده‌به‌ن.\n7.04.2016 | به‌غدا\nنمایشی یه‌كێك له‌ئۆتۆمبێله‌كان ( :وێنه Wikimedia Commons)\nهه‌موو هه‌فته‌یه‌ك ده‌یان ئۆتۆمبێلی گرانبه‌ها له‌ناوچه‌ی جادرییه‌ی باشووری به‌غدا كۆده‌بنه‌وه بۆ ئه‌نجامدانی پێشبڕكێ، كاتێك ده‌كه‌ونه رێ ئه‌ڵێی به‌هۆی بۆنه‌یه‌كی نه‌ته‌وه‌ییه‌وه ئاهه‌نگ ده‌گێڕن.\nساڵی 2011 كاتێك "یانه‌ی عێراقی بۆ وه‌رزشی ئۆتۆمبێل" یه‌كه‌م كێبڕكێی له‌ناوچه‌ی جادرییه رێكخست، ئیتر له‌لای چه‌ند شۆفێرێك ئه‌و پێشبڕكێیه بووه خوو هه‌موو هه‌فته‌یه‌ك دووباره‌ی ده‌كه‌نه‌وه.\nمحه‌مه‌د سالم (24 ساڵ) له‌گه‌ڵ هاوڕێكانیدا زوو زوو ده‌چێته ناوچه‌ی جادرییه ده‌ڵێت "گۆڕه‌پانی جادرییه هه‌رچه‌نده زۆر دوورو درێژ نین، به‌ڵام باشترین شوێنه بۆ ئه‌م كێبڕكێیه".\nمحه‌مه‌د كه له‌رێی ته‌له‌فۆنه‌وه زۆربه‌ی هاوڕێكانی ئاگادار ده‌كاته‌وه بۆ ئه‌وه‌ی بچن بۆ ته‌ماشای ئه‌و پێشبڕكێیه‌ی هیچ خه‌ڵاتێكی تیا وه‌رناگیرێت، ده‌ڵێت "هیوادارم حكومه‌ت‌و لیژنه‌ی ئۆڵۆمپی پشتی ئه‌م وه‌رزشه بگرن، چونكه هه‌زاران ته‌ماشاكاری ده‌بێت‌و ده‌توانرێت داهاتێكی زۆری لێ ده‌ست بخرێت".\nگۆڕه‌پانی پێشبڕكێی جادرییه پێش ساڵی 2003 ته‌رخانكرابوو بۆ پێشبڕكێی ئۆتۆمبێل كه عوده‌ی كوڕی سه‌دام حسێن سه‌رپه‌رشتی ده‌كرد، به‌ڵام به‌هۆی ئه‌وه‌ی چه‌ند باڵه‌خانه‌یه‌ك له‌و ده‌وروبه‌ره كران، درێژی گۆڕه‌پانه‌كه كورت بووه‌وه بۆ چوار سه‌د مه‌تر‌و سیفه‌تی گۆڕه‌پانی پێشبڕكێی له‌ده‌ستدا.\nده‌نگی به‌هێزی بزوێنه‌ره‌كان تێكه‌ڵ به‌ده‌نگ‌و هاواری گه‌نجان ده‌بێت كه ژماره‌یه‌كی زۆر كه‌میان كچن هانی شۆفێره‌كان ده‌ده‌ن، له‌نێویاندا محه‌مه‌د هه‌یه كه خۆی چه‌ند گۆڕانكارییه‌كی له‌بزوێنه‌ری ئۆتۆمبێله‌كه‌یدا ئه‌نجامداوه بۆ ئه‌وه‌ی خێراتر بێت، ئه‌م چالاكیانه‌ش له‌رێی تۆڕه كۆمه‌ڵایه‌تییه‌كانه‌وه ده‌گوێزنه‌وه.\nهه‌موو ئه‌و ئۆتۆمبێلانه‌ی به‌شداری پێشبڕكێكه ده‌كه‌ن به‌ره‌نگی دیارو زه‌ق بۆیه كراون، ئه‌وان له‌وێ ته‌نها پێشبڕكێی خێرایی ناكه‌ن، به‌ڵكو فه‌ڕته‌رناش‌و خولانه‌وه به‌شێكی چالاكییه‌كانیانه.\nئه‌و چالاكیانه‌ی په‌یوه‌سته به‌لێخوڕینی ئۆتۆمبێله‌وه ته‌نها له‌جادرییه به‌ڕێوه ناچێت، به‌ڵكو زۆرجار ماتۆڕسكیل‌و ئۆتۆمبێله هاوشێوه‌كان كۆده‌بنه‌وه‌و له‌رۆژانی پشوودا به‌كاروان به‌ناو شه‌قامه‌كانی پایته‌ختدا رێده‌كه‌ن، دواهه‌مین نمایشیش ئه‌وه بوو كه چه‌ند رۆژێك له‌مه‌وبه‌ر ژماره‌یه‌كی زۆر له‌ئۆتۆمبێلی (BMW) كه مۆدێلیان جیاواز بوو به‌ناو شه‌قامه‌كانی به‌غدادا پێكه‌وه ده‌سوڕانه‌وه.\nماجید كه‌ریم (33 ساڵ) كه‌یه‌كێك بوو له‌به‌شداربوانی ئه‌و نمایشه ده‌ڵێت "بیرۆكه‌كه له‌په‌یجێكی فه‌یسبووكی هه‌وادارانی بی ئێم ده‌بلیو سه‌ریهه‌ڵدا‌و بڕیارماندا پێكه‌وه نمایش بكه‌ین".\nده‌شڵێت "بڕیارمانداوه هه‌موو مانگێك ئه‌و نمایشه دووباره بكه‌ینه‌وه ئه‌گه‌ر رێگه‌مان لێنه‌گیرێت، له‌خه‌یاڵی ئه‌وه‌شداین پێشبڕكێی تایبه‌ت به‌خۆمان له‌جێیه‌كی تر ئه‌نجام بده‌ین، چونكه گۆڕه‌پانی جادرییه زۆر قه‌ره‌باڵغ بووه".\nماجید پێی وایه ئه‌م جۆره كێبڕكێیه له‌عێراقدا جه‌ماوه‌ری زۆره‌و به‌ده‌مه‌وه چوونی تۆڕه كۆمه‌ڵایه‌تییه‌كانیش له‌وه‌دا ده‌كاته پێوه‌ر، ئه‌مه جگه له‌وه‌ی خه‌ڵكێكی زۆر ده‌چنه گۆڕه‌پانه‌كان كاتێك نمایش ده‌كرێت، هه‌م له‌به‌غداو هه‌م له‌پارێزگاكانی بابل‌و به‌سره‌و كه‌ركوك، بۆیه داوا ده‌كات ئه‌و پێشبڕكێیانه به‌ره‌سمی بناسێنرێت.\nئه‌م جۆره له‌نمایش‌و كێبڕكێ بێ مه‌ترسی نییه، ئه‌مه جگه له‌وه‌ی نمایشی سه‌ر شه‌قامه گشتییه‌كان زۆرجار بووه‌ته مایه‌ی بێزاری هاوڵاتیان.\nئه‌ركان عه‌بدولخاق ئه‌فسه‌ری هاتوچۆ له‌به‌ڕێوه‌به‌رایه‌تی هاتوچۆی به‌غدا ده‌ڵێت "به‌پێی یاسا ئه‌م جۆره كارانه قه‌ده‌غه‌یه‌و هاتوچۆ پێی بزانێ سزایان ده‌دات".\nبه‌ڵام ئه‌و ئه‌فسه‌ره‌ی هاتوچۆ ئه‌وه روون ده‌كاته‌وه كه ناتوانن رێگری له‌نمایشی ئۆتۆمبێل بكه‌ن له‌ناوشاردا به‌مه‌رجێك له‌سنوری خێرایی تێپه‌ڕ نه‌كات‌و سه‌غڵه‌تی بۆ هاوڵاتیان دروست نه‌كات.